Γνωρίζετε την αξία της…Ελλάδας;;; - Ξυπνήστε ρε\nΓνωρίζετε την αξία της…Ελλάδας;;;\nΜαρτίου 23, 2019\nΠάρτε βαθιά ανάσα και διαβάστε!!!\n1. Είμαστε μια χώρα που ελέγχει μια χερσαία και θαλάσσια έκταση όση είναι η Γερμανία και η Αυστρία μαζί (450.000 τετρ. χιλιόμετρα), αφού εκτεινόμαστε από την Αδριατική ως τις ακτές του Λιβάνου (περιλαμβανομένης της Κύπρου μας) και από το τριεθνές στον Έβρο ως.. ανοιχτά της Λιβύης. Θέλεις ΔΥO ώρες ταξίδι με το αεροπλάνο για να πας από το πιο δυτικό (Κέρκυρα) στο πιο ανατολικό άκρο του Ελλαδικού χώρου (Λάρνακα).\nΣαν να πετάς δηλαδή από τις Βρυξέλλες προς τη Μασσαλία.\n2. Στον κόσμο ζουν συνολικά 17.000.000 Ελλαδίτες, Κύπριοι, Βορειοηπειρώτες, Κωνσταντινουπολίτες, Ίμβριοι, Τενέδιοι κλπ.\n3. Είμαστε 2οι στον κόσμο σε….\nκαταθέσεις στην Ελβετία.\n4. Δεχόμαστε 16.000.000 τουρίστες τον χρόνο και διαθέτουμε μια σημαντική τουριστική βιομηχανία.\n5. Έχουμε τρία πολύ μεγάλα ναυπηγεία που κατασκευάζουν κάθε είδος πλοίου .\n6. Έχουμε βιομηχανίες αμαξωμάτων που κατασκευάζουν βαρέα φορτηγά, λεωφορεία, τρόλεϊ, βαγόνια τραίνων, επικαθήμενα, μπετονιέρες, βυτία κλπ.\n7. Διαθέτουμε 2.400 υπερδεξαμενόπλοια και μεγάλα φορτηγά πλοία είμαστε έτσι 1οι στον κόσμο στην εμπορική ναυτιλία, ενώ άλλα 1.500 τεράστια τάνκερ και φορτηγά έχουν οι Κύπριοι πλοιοκτήτες -5οι στον κόσμο.\n8. Είμαστε 2οι παγκοσμίως στο πρόβειο γάλα, 3οι στις ελιές, 3οι παγκοσμίως στον κρόκο, στα ακτινίδια, στα ροδάκινα.\n9. Είμαστε 1οι στον κόσμο σε νικέλιο, 1οι σε λευκόλιθο, 1οι στον κόσμο σε υδρομαγνησίτη, 1οι στον κόσμο σε περλίτη, (1.600.000 τόννοι), 2οι παγκοσμίως σε μπετονίτη (1.500.000 τόννοι), 1οι στην ΕΕ σε βωξίτη (2.174.000 τόννοι), 1οι και σε χρωμίτη, 1οι και σε ψευδάργυρο, 1οι και σε αλουμίνα.\n10. Έχουμε την 2η καλύτερη Πολεμική Αεροπορία στο ΝΑΤΟ (μετά τις ΗΠΑ, ενώ οι Τούρκοι είναι προτελευταίοι), ενώ έχουμε και το 2ο καλύτερο Πολεμικό Ναυτικό στο ΝΑΤΟ, με την Τουρκία να είναι Τ\n11. Έχουμε νοτίως της Κρήτης 175 δισεκατομμύρια βαρέλια πετρέλαιο, το 3ο μεγαλύτερο κοίτασμα παγκοσμίως. Εντωμεταξύ ο χρυσός που υπάρχει στην Θράκη μας αξίζει 38 δις ευρώ. Έχουμε εκεί, στην Μακεδονία και την Θράκη , τα 3 μεγαλύτερα κοιτάσματα χρυσού της Ευρώπης. Η αξία του πετρελαίου και του αερίου μας είναι – κρατηθείτε – 10 ΤΡΙΣΕΚΑΤΟΜΜΥΡΙΑ ΔΟΛΛΑΡΙΑ !όπως αναφέρει το Γεωλογικό Ινστιτούτο των ΗΠΑ, το ΥΣΓΣ.\nΑυτή τη χώρα πάνε να ξεπουλήσουν για 340 δις οι ανίκανοι πολιτικοί μας ;


Τρόμος στην Αγριάνη Σουφλίου! Μετανάστες επιτέθηκαν σε νεαρούς κατοίκους του χωριού! – Europost Ειδήσεις και Νέα από Ελλάδα και Κόσμο\nΑρχική/EΛΛΑΔΑ/Τρόμος στην Αγριάνη Σουφλίου! Μετανάστες επιτέθηκαν σε νεαρούς κατοίκους του χωριού!\nΝύχτα τρόμου στην Αγριάνη Σουφλίου. Δεκάδες μετανάστες επιτέθηκαν σε νεαρούς κατοίκους του χωριού για να τους πάρουν τρόφιμα στην κεντρική πλατεία του χωριού.\nΤο περιστατικό συνέβη χθες, λίγα λεπτά μετά τις 2 τα μεσάνυχτα, όταν τρεις νεαροί κάτοικοι του χωριού επιστρέφοντας από γάμο, πήραν από φούρνο τυρόπιτες και κουλούρια και κάθισαν στην πλατεία του χωριού για να φάνε. Ξαφνικά, από μία αυλή ενός σπιτιού ξεπρόβαλλαν μπροστά τους δεκάδες μετανάστες και με έντονο τρόπο κινήθηκαν προς το μέρος των παιδιών που ήταν 19-20 ετών. Παράτησαν οι νεαροί τα τρόφιμα και μπήκαν στο αυτοκίνητο τους για να διαφύγουν, ενώ πολλοί από τους μετανάστες κατευθύνθηκαν μπροστά στο αυτοκίνητο και κάποιοι άλλοι στα παγκάκια όπου υπήρχαν τα τρόφιμα. Από καθαρή σύμπτωση δεν έγινε κάποιο μακελειό και ειδοποιήθηκε η Αστυνομία. Πέντε περιπολικά πήγαν στο χωριό αλλά το επεισόδιο είχε ήδη τελειώσει αφού οι μετανάστες απομακρύνθηκαν και χάθηκαν στο σκοτάδι.\nΟ πρόεδρος του Πρωτοκκλησίου- Αγριάνης Αλή Σαλή Ογλού μιλώντας στο 2020net.gr επιβεβαίωσε το περιστατικό και προχώρησε παραπέρα:\n«Τρέμει η καρδιά μας καθημερινά με όλους αυτούς τους ανθρώπους που περνούν από το ποτάμι και έρχονται στο χωριό μας. Μέχρι πρόσφατα τους βλέπαμε με συμπάθεια αφού δεν δημιουργούσαν προβλήματα και ήταν φιλήσυχοι. Μετά το χθεσινοβραδινό φοβόμαστε πολύ» θα μας πει.\nΓια να συμπληρώσει: «Αυτήν την περίοδο μαζεύουμε τα καπνά και πηγαίνουμε στις 3 τα ξημερώματα τις γυναίκες στα χωράφια για το μάζεμα των φύλλων. Μένουν μόνες τους αφού οι άνδρες έχουν να πάνε και αλλού. Δουλεύουν μόνο με ένα φακό στο κεφάλι και μαζεύουν φύλλο φύλλο τον καπνό. Φανταστείτε να εμφανισθούν μπροστά τους αυτοί οι δεκάδες μετανάστες…»\nΟι κάτοικοι των περιοχών ζητούν προστασία και μάλιστα τώρα πολύ περισσότερη, ενώ για «στεγανοποίηση των συνόρων» ούτε λόγος.\nΕλπίζουμε να μην επαναληφθεί κάποια παρόμοια ένταση…


Η αγάπη είναι τροφή για την ψυχή. - tsiaousidis\nHome » Διάφορα » Η αγάπη είναι τροφή για την ψυχή.\nΗ αγάπη είναι τροφή για την ψυχή.\nΜπορείς να πεις κάτι για τούτα τα λόγια του Βούδα:\n΄΄Να αγαπάς τον εαυτό σου και να παρατηρείς -σήμερα, αύριο, πάντοτε΄΄;\nΗ αγάπη είναι τροφή για την ψυχή. Όπως ακριβώς είναι το φαγητό για το σώμα, έτσι είναι και η αγάπη για την ψυχή. Χωρίς φαγητό, το σώμα είναι αδύναμο, χωρίς αγάπη, η ψυχή είναι αδύναμη. Και καμιά πολιτεία, καμιά εκκλησία και κανένα επενδεδυμένο συμφέρον δεν θέλησε ποτέ να έχουν οι άνθρωποι δυνατή ψυχή, γιατί ο άνθρωπος που έχει πνευματική ενέργεια είναι\nεπόμενο να είναι εξεγερμένος.\nΗ αγάπη σε κάνει εξεγερμένο, επαναστατημένο.\nΗ αγάπη σού δίνει φτερά να πετάξεις ψηλά.\nΗ αγάπη σού δίνει ενόραση για τα πράγματα, ώστε να μην μπορεί να σε εξαπατήσει κανείς, να σε εκμεταλλευτεί, να σε καταπιέζει. Και οι ιερείς και οι πολιτικοί επιβιώνουν μόνο με το αίμα σου΄ επιβιώνουν μόνο με την εκμετάλλευση. Είναι παράσιτα, όλοι οι ιερείς και όλοι οι πολιτικοί.\n΄΄Να αγαπάς τον εαυτό σου…΄΄ λέει ο Βούδας. Και αμέσως μετά προσθέτει: ΄΄…και να παρατηρείς.΄΄ Αυτό είναι ο διαλογισμός, αυτό είναι το όνομα τού Βούδα για τον διαλογισμό. Αλλά η πρώτη προϋπόθεση είναι να αγαπάς τον εαυτό σου και μετά να παρατηρείς. Αν δεν αγαπάς τον εαυτό σου και αρχίσεις να παρατηρείς, μπορεί να νιώσεις τη διάθεση να αυτοκτονήσεις..’ Πολλοί βουδιστές νιώθουν την διάθεση να αυτοκτονήσουν, επειδή δεν δίνουν προσοχή στο πρώτο μέρος της σούτρας, πηδούν αμέσως στο δεύτερο: να παρατηρείς τον εαυτό σου. Μάλιστα, δεν έχω δει ποτέ κανένα σχολιασμό της Νταμαπάντα, αυτών των αποφθεγμάτων του Βούδα, που να έχει δώσει κάποια προσοχή στο πρώτο μέρος: Να αγαπάς τον εαυτό σου.\nΠηγή: osho.com http://www.awakengr.com\nΑναρτήθηκε από tsounami στις 4/27/2016


Στο στόχαστρο των ολλανδικών αρχών η ABN Amro | Η ΚΑΘΗΜΕΡΙΝΗ\nΟι Αρχές ισχυρίζονται πως η ΑΒΝ Amro δεν ανέφερε, ούτε καν έλεγξε η ίδια, ύποπτες συναλλαγές επί σειράν ετών. Μετά την είδηση, η μετοχή της υποχώρησε σχεδόν κατά 10%.\n27 Σεπτεμβρίου, 2019 27.09.2019 • 16:28\nH ABN Amro βρίσκεται ξανά στο επίκεντρο ερευνών για το ξέπλυμα «μαύρου» χρήματος από τις ολλανδικές εισαγγελικές αρχές, με τον υπουργό Οικονομικών Βόπκε Χούκστρα της χώρας να χαρακτηρίζει «άκρως ανησυχητικές» τις εξελίξεις αυτές. Οι Αρχές ισχυρίζονται πως η ΑΒΝ Amro δεν ανέφερε, ούτε καν έλεγξε η ίδια, ύποπτες συναλλαγές επί σειράν ετών. Μετά την είδηση, η μετοχή της υποχώρησε σχεδόν κατά 10% μολονότι ο τραπεζικός όμιλος, το 56% του οποίου ελέγχεται από το ολλανδικό κράτος, δηλώνει πως οι έρευνες αυτές δεν θα επηρεάσουν την οικονομική της κατάσταση.\nΑναλυτές της αγοράς κάνουν τις δικές τους εκτιμήσεις για το ύψος ενός συμβιβασμού, με γνώμονα το πρόστιμο-ρεκόρ των 900 εκατ. ευρώ που πλήρωσε πέρυσι η επίσης ολλανδική ING. «Είναι ξεκάθαρα μια ανησυχητική εξέλιξη για τη μετοχή καθώς κλιμακώνονται οι εξελίξεις στον τραπεζικό κλάδο. Δεν είναι πια βέβαιη η καταβολή μερίσματος», αναφέρεται σε έκθεση αναλυτών της Barclays. Η επιφυλακτικότητα των μετόχων για την Danske Bank αντανακλάται στην πτώση της μετοχής της κατά 40% από το υψηλό των 28 ευρώ που είχε καταγραφεί στις 12 Ιανουαρίου.\nΗ ABN Amro δεν είναι η μόνη τράπεζα της Ευρώπης που διερευνάται για ύποπτες συναλλαγές που συσχετίζονται με το ξέπλυμα «μαύρου» χρήματος. Παρόμοια σκάνδαλα έχουν ξεσπάσει τον τελευταίο χρόνο εις βάρος της δανέζικης Danske Bank και της γερμανικής Deutsche Bank, ενώ έρευνες διεξάγονται εις βάρος των σουηδικών Swedbank και SEB.\nΟι αρμόδιες αρχές στη Φρανκφούρτη επιβεβαίωσαν μία εβδομάδα πριν πως διερευνούν τον ρόλο της Deutsche Bank ως μεσάζοντος στη μεταφορά «μαύρου» χρήματος από την Danske Bank στις ΗΠΑ, σύμφωνα με τους New York Times. Οι εισαγγελικές αρχές της Ολλανδίας υποψιάζονται δε πως η ABN Amro συμμετείχε σε ένα ευρύτερο δίκτυο ξεπλύματος «μαύρου» χρήματος που προέρχονταν από τη Ρωσία. Από τις έρευνες που έχουν πραγματοποιηθεί στην Ολλανδία μέχρι σήμερα, πάντως, υπολογίζεται πως ξεπλένονταν περίπου 13 δισ. ευρώ κάθε χρόνο από τη χώρα την περίοδο 2004-2014, αντανακλώντας το 2% του ΑΕΠ της, αναφέρει το πρακτορείο Reuters.\nΑπό το παράρτημα που διέθετε η Danske Bank στην Εσθονία, το οποίο έχει πια κλείσει, διοχετεύονταν τεράστια κεφάλαια αμφιβόλου προέλευσης από τη Ρωσία και την Ανατολική Ευρώπη. Αν και η ίδια η δανέζικη τράπεζα δεν μπορεί να προσδιορίσει το ύψος των ύποπτων συναλλαγών που πραγματοποιούνταν από το εσθονικό υποκατάστημα, υπολογίζεται πως οι ροές των κεφαλαίων ανέρχονταν στα 200 δισ. ευρώ, προσεγγίζοντας το μέγεθος του ΑΕΠ της Δανίας. Μία εβδομάδα πριν, μάλιστα, έγινε γνωστή η αυτοκτονία του πρώην διευθύνοντος συμβούλου στο υποκατάστημα της Danske Bank στην Εσθονία, Αϊβαν Ρέχε. Αν και δεν του είχαν απαγγελθεί κατηγορίες για κάποιο ποινικό αδίκημα, ήταν επικεφαλής της Danske Bank στην Εσθονία την περίοδο 2007-2015, όταν δηλαδή λάμβανε χώρα το ξέπλυμα «μαύρου» χρήματος.\nΕρευνες διεξάγονται, επίσης, εις βάρος της Swedbank από τις αρμόδιες αρχές της πολιτείας της Νέας Υόρκης. Δύο υψηλόβαθμα στελέχη της σουηδικής τράπεζας αναγκάστηκαν να υποβάλουν την παραίτησή τους καθώς φαίνεται πως πραγματοποιήθηκαν συναλλαγές από το υποκατάστημα στη Νέα Υόρκη που συνδέονται με πολιτικούς από την Ουκρανία οι οποίοι κατηγορούνται για διαφθορά, Ρώσους επιχειρηματίες, εξωχώριες εταιρείες, αλλά και τράπεζες στην Ουκρανία και στην Κύπρο. Τέλος, οι Αρχές στη Σουηδία διερευνούν συναλλαγές της SEB για το ξέπλυμα «μαύρου» χρήματος.\nΑιφνίδια παραίτηση στην ΕΚΤ


O Mάνος Αντώναρος σχολιάζει στο ReportΙt - Ειδήσεις Newsit.gr\nNewsit / Ελλάδα / O Mάνος Αντώναρος σχολιάζει στο ReportΙt\nO Mάνος Αντώναρος σχολιάζει στο ReportΙt\nΔημοσιεύθηκε: 22.11.2009 | 18:12\nΛουξ δωμάτια, λουξ αμοιβή!\nΗ γυναίκα μου, η Ολίβια, είναι 6 ½ μηνών έγκυος. Η χαρά και των δυό μας είναι μεγάλη. Εχουμε ήδη αρχίσει τις ετοιμασίες για την κόρη, που έρχεται ολοταχώς.Παραγγείλαμε το κρεββατάκι της, βάφουμε το δωμάτιο της, πήραμε τα πρώτα ρουχαλάκια και παιγνίδια της.\nΤην περασμένη εβδομάδα ρώτησα τον γιατρό, που την παρακολουθεί, ποια θα’ναι η αμοιβή του. Η γυναίκα μου θα γεννούσε στο ιδιωτικό μαιαυτήριο, για το οποίο δουλεύει ο γιατρός.\n-Η αμοιβή μου είναι αντίστοιχη (ίδια) με το τύπο δωματίου που θα επιλέξετε…μου είπε εντελώς ψύχραιμα.\n-Δηλαδή; τον ρώτησα καθόλου ψύχραιμα.\n-Είναι πολύ απλό… αν πάτε σε δωμάτιο λουξ (π.χ. 10.00 ευρώ), τόση θα’ναι και η αμοιβή μου… αν πάτε σε τρίκλινο (π.χ. 2.500 ευρώ) αντίστοιχη θα’ναι και η αμοιβή μου… μου εξήγησε, λες και ελεγε το πιο φυσιολογικό πράγμα στον κόσμο.\nΕπιστρέψαμε στο σπίτι ζαλισμένοι.\nΕκανα μια έρευνα: Σε συναδέλφους μου δημοσιογράφους, που καλύπτουν το ιατρικό ρεπορτάζ, σε άλλης ειδικότητας γιατρούς αλλά και σε φίλους που είχαν ήδη παιδιά.\n-Καλά σου είπε… ετσι γίνονται τα πράγματα στην Ελλάδα με τίς γέννες στα ιδιωτικά μαιευτήρια.\nΕίχαν … δίκιο. Ετσι γίνονται τα πράγματα. Αυτο με θύμωσε ακόμα περισσότερο.\nΕγραψα ενα post στην σελίδα μου στο Facebook. Περισσότερο για να «ξεκαπνίσω» τον θυμό μου… Καί τότε ξέσπασε θύελλα σχολίων από ανθρώπους που διαμαρτυρόντουσαν για τον ίδιο ακριβώς λόγο. Βασικά από εγκυμονούσες γυναίκες.\nΟι λέξεις «νταβατζιλίκι», «εκμετάλλευση» ήταν εκείνες που κυριάρχησαν. Με έκπληξη διάβασα ότι έχουμε το μεγαλύτερο ποσοστό γεννήσεων με καισαρική στην Ευρώπη. Ενα τεράστιο ποσοστό γυναικών που είχαν ήδη περισσότερα από ένα παιδιά, τόνισαν ότι «εκαναν λάθος» που γεννησαν το πρώτο τους παιδί σε ιδιωτικό μαιευτήριο…ενώ το δεύτερο (ή τα υπόλοιπα) τα γέννησαν σε δημόσιο… οπου (βασικά) έμειναν πολύ ευχαριστημένες.\nΒρέθηκα σε δύσκολη θέση. Ελληνας είμαι και το Δημόσιο με τρομάζει. Θέλω το καλύτερο για την γυναίκα μου και το παιδί μου.\nΠροχθές το πρωί η Ολιβια μου ανακοίνωσε:\n-Τέρμα και τελειώσε. Θα γεννήσω σε δημόσιο Μαιευτήριο.\nΤο βλέμμα μου γέμισε από αγάπη … όμως κάτι μέσα μου με έτρωγε.\n-Κοίτα… μου είπε… το μωρό μας πρέπει ακόμα και πριν γεννηθεί να μάθει, να μην υποκύπτει σε εκβιασμούς, που βασίζονται σε συναισθηματική φόρτιση. Πρέπει να το φέρουμε σε έναν κόσμο, που θα’ναι καλύτερος. Και σ’ αυτο πρέπει να έχει βοηθήσει και το ίδιο…από τώρα… πριν ακόμα ακούσουμε το πρώτο του κλάμα.\nΤην πήρα στην αγκαλιά μου.\nΕίμαι τόσο περήφανος.\nΚάποιος πρέπει να πολεμήσει για το αύριο…δηλαδή για τα παιδιά μας… Ελπίζω να πολεμήσουμε όλοι.


Indy 500 | Kanaan με θρίλερ | AUTO GRIP\nΓράφει: AUTO GRIP - Δημοσίευση: 27/05/2013\nΕίναι ο μεγαλύτερος αγώνας στην Αμερική, αν όχι σε όλο τον κόσμο. Τα 500 μίλια της Ιndianapolis έρχονται για μια ακόμα χρονιά, την 97η. To F1 GRIP σας ενημερώνει για τη δράση σε αυτόν τον ιστορικό αγώνα.\nΟι κατατακτήριες ήταν συναρπαστικές. Στο πρώτο τους μέρος (όπου οι πρώτοι εννέα περνούν στο δεύτερο μέρος) ο Will Power πήρε την πρώτη θέση. Ο JR Hilderbrand και o Αlex Tagliani έχασαν για λίγο την πρόκριση. Εκτός της πρώτης εννιάδας έμειναν οι τρεις πρώτοι του περσινού αγώνα, Dario Franchitti, Scott Dixon και Tony Kanaan. Έκτος έμεινε και ο Takuma Sato, που πέρυσι είχε εγκαταλείψει στον τελευταίο γύρο προσπαθώντας να πάρει τη νίκη, ο Sebastien Bourdais και ο Justin Wilson.\nΣτο δεύτερο μέρος, ο Ed Carpenter πήρε την pole οδηγώντας για την ομάδα του. Δίπλα του θα ξεκινήσουν οι Munoz και Marco Andretti. H δεύτερη σειρά αποτελείται από τον EJ Viso, τον AJ Allmendinger και τον Will Power και η τρίτη από τον περσινό πρωταθλητή του Indycar, Ryan Hunter-Reay, τον Helio Castroneves και τον James Hinchcliffe.\nTo τρίτο μέρος, όπου οι δέκα τελευταίοι μάχονται, και κρίνεται ποιος θα μείνει εκτός αγώνα, ο άτυχος ήταν ο Michel Jourdain Jr. Ο Conor Daly, οδηγός και στο GP3, μετά το μεγάλο του ατύχημα στις δοκιμές, κατάφερε να περάσει και θα εκκινήσει 31ος.\nΟ 97ος αγώνας στην Ινδιανάπολη ξεκίνησε με πολλές ανακατατάξεις με κυριότερες το προσπέρασμα του Andretti δεύτερη θέση και τις κερδισμένες θέσεις του Tony Kanaan, πριν βγει η πρώτη κίτρινη σημαία του αγώνα, μετά το ατύχημα του JR Hilderbrand. Στην επανεκκίνηση ο Kanaan κέρδισε κι άλλες θέσεις. Στον 36ο γύρο ο Saavedra εγκατέλειψε μετά από χτύπημα στον τοίχο και ξαναέφερε τις κίτρινες σημαίες. Κατά τον 60ο γύρο ο Will Power, ο Tony Kanaan και ο AJ Allmendiger πάλευαν για την πρωτοπορία, και ο Allmendiger κρατήθηκε μπροστά για μερικούς γύρους. Ο Ryan Hunter-Reay και ο Marco Andretti μπήκαν στη μάχη πλησιάζοντας στον 150ο γύρο. Στους τελευταίους 20 γύρους η μάχη ήταν μεταξύ των Hunter-Reay, Kanaan, Munoz και Andretti. Οχτώ γύρους πριν το τέλος ο Graham Rahal είχε ατύχημα και η τελευταία επανεκκίνηση έγινε 3 γύρους πριν το τέλος. Εκεί ο Ryan Hunter-Reay έχασε δύο θέσεις από τους Kanaan και Munoz, πριν τρακάρει ο Dario Franchitti και βγουν κίτρινες σημαίες, για να ολοκληρωθεί ο αγώνας. Τέταρτος τερμάτισε ο Andretti, μπροστά από τους Castroneves, Allmendiger, Pagenaud, Kimball, ενώ ο poleman, Ed Carpenter, έχασε θέσεις και τερμάτισε 10ος.\nΟ Tony Kanaan, λοιπόν, ένας από τους αγαπημένους του κοινού, κατάφερε να πάρει τη νίκη μετά από δώδεκα αποτυχημένες προσπάθειες, σε εννέα από τις οποίες κατάφερε να οδηγήσει την κούρσα. Μαζί του στο μονοθέσιο είχε το χρυσό μετάλλιο από τους Ολυμπιακούς αγώνες, του καλού του φίλου Alex Zanardi, ο οποίος δάκρυσε μετά τον τερματισμό, και ένα κολίε ενός κοριτσιού με νοητικά προβλήματα που του ευχήθηκε ”καλή τύχη” πριν τον αγώνα. Στις δηλώσεις του, δεν παρέλειψε να αναφερθεί και στον αδικοχαμένο του φίλο, Dan Wheldon.


Τετάρτη, 22 Μάιος 2013 23:09\nΟ ΠΑΟΚ μέσα σε τρία λεπτά σκόραρε δύο φορές με τους Αθανασιάδη (77') και Κατσουράνη (80'), πέτυχε την πρώτη του νίκη στα πλεϊ οφ (1-2) απέναντι στον Αστέρα Τρίπολης και μπήκε και πάλι στο κυνήγι της πρωτιάς που οδηγεί στο Τσάμπιονς Λιγκ. Με δέκα παίκτες τελείωσαν το ματς οι φιλοξενούμενοι λόγω αποβολής του Σίλντενφελντ (89'). Ο Περόνε μείωσε στο 90' για τους Αρκάδες με εύστοχη εκτέλεση πέναλτι.\nΟ ΠΑΟΚ ήταν ανώτερος σε όλη τη διάρκεια της αναμέτρησης, έχασε πολλές κλασικές ευκαιρίες για να πετύχει γκολ, ωστόσο κατάφερε να «ξεκλειδώσει» την άμυνα των Αρκάδων μέσα σε τρία λεπτά με τους Αθανασιάδη και Κατσουράνη και να πανηγυρίσει το πρώτο του «τρίποντο» στα πλεϊ οφ. Αντίθετα ο Αστέρας ήταν νευρικός, κουρασμένος και δεν κατάφερε να απειλήσει ουσιαστικά την εστία του Γλύκου.\nΟ ΠΑΟΚ από το ξεκίνημα του αγώνα ανέλαβε την πρωτοβουλία των κινήσεων, έκλεισε τον Αστέρα στο μισό γήπεδο και προσπάθησε με σωστή κυκλοφορία της μπάλας και υπομονή να διασπάσει την πολυπρόσωπη άμυνα των γηπεδούχων. Από την άλλη πλευρά, οι Αρκάδες αναλώθηκαν σε αβίαστα λάθη, δεν μπορούσαν να κρατήσουν τη μπάλα στα πόδια τους και έμοιαζαν ακίνδυνοι για την εστία του Γλύκου.\nΗ πρώτη επίσκεψη των φιλοξενούμενων στα αντίπαλα καρέ έγινε μόλις στο 4', όμως το σουτ του Ρομπέρ πέρασε ανεκμετάλλευτο. Οι παίκτες του Γιώργου Γεωργιάδη όσο περνούσε η ώρα ανέβαζαν την απόδοση τους και έχασαν κλασικές ευκαιρίες για να ανοίξουν το σκορ με τους Βούκιτς (25') και Σαλπιγγίδη (28'). Αντίθετα ο Αστέρας ήταν πολύ νευρικός, δεν μπορούσε να αναπτυχθεί με αξιώσεις και ως εκ τούτου δεν κατάφερε να απειλήσει την εστία του Γλύκου.\nΟ Σάκης Τσιώλης προσπάθησε να αλλάξει την εικόνα της ομάδας του, περνώντας τον Καλαντζή στο αριστερό άκρο της επίθεσης και τον Ντε Μπλάσις στο δεξί, χωρίς όμως αποτέλεσμα. Οι Αρκάδες συνέχισαν να είναι κακοί, ο ΠΑΟΚ ήλεγχε το ματς χωρίς ωστόσο να απειλεί ουσιαστικά και οι δύο ομάδες οδηγήθηκαν στα αποδυτήρια ισόπαλες, χωρίς τέρματα.\nΜε το ξεκίνημα του δεύτερου ημιχρόνου ο Σάκης Τσιώλης έριξε στο ματς τον Ναβάρο, θέλοντας να κάνει τον Αστέρα πιο κινητικό. Οι Αρκάδες πρέσαραν ψηλά, κράτησαν περισσότερο τη μπάλα στα πόδια τους, όμως ο ΠΑΟΚ ήταν αυτός που έχασε ευκαιρίες με τους Βούκιτς (48') και Λίνο (71') για να ανοίξει το σκορ.\nΑπό εκεί και πέρα, οι Θεσσαλονικείς ανέβασαν την απόδοση τους και έχασαν μεγάλη ευκαιρία και πάλι με τον Βούκιτς για να προηγηθούν (73'). Ότι δεν κατάφερε ο Σέρβος επιθετικός, το πέτυχε ο Αθανασιάδης στο 77' στην πρώτη του ευκαιρία. Ο νεαρός φορ του ΠΑΟΚ με προβολή στο πρώτο δοκάρι, έπειτα από γύρισμα του Ρομπέρ, έστειλε τη μπάλα στα δίχτυα του Φούλοπ και έκανε το 1-0 για την ομάδα του.\nΣαν να μην έφτανε αυτό για τον Αστέρα, τρία λεπτά αργότερα ο ΠΑΟΚ ευτύχησε να πετύχει και δεύτερο τέρμα, αυτή τη φορά με τον Κατσουράνη. Ο μέσος του «Δικεφάλου» με κεφαλιά από το ύψος του πέναλτι, έπειτα από εκτέλεση φάουλ του Λίνο, έστειλε τη μπάλα στην αριστερή γωνία του Φούλοπ και ουσιαστικά σφράγισε το πρώτο «τρίποντο» του ΠΑΟΚ στα πλεϊ οφ.\nΈνα λεπτό πριν τη συμπλήρωση της κανονικής διάρκειας του ματς ο Σίλντενφελντ χτύπησε τον Σανκαρέ μέσα στην περιοχή και ο διαιτητής Σιδηρόπουλος αφού έδειξε το σημείο του πέναλτι, απέβαλε με κόκκινη κάρτα τον Κροάτη αμυντικό. Ο Περόνε δεν αστόχησε από τα έντεκα βήματα και μείωσε για τον Αστέρα Τρίπολης σε 2-1. Στα τελευταία λεπτά του αγώνα οι Αρκάδες προσπάθησαν να «κλέψουν» τον βαθμό της ισοπαλίας, όμως δεν τα κατάφεραν και ο ΠΑΟΚ πανηγύρισε την πρώτη του νίκη στα πλεϊ οφ.\nΑστέρας Τρίπολης (Σάκης Τσιώλης): Φούλοπ, Τσαμπούρης, Σέτι (64' Κάφα), Ουσέρο, Σανκαρέ, Κουρμπέλης, Κοντοές, Καλαντζής (46' Ναβάρο), Ράγιος, Ντε Μπλάσις (79' Λέντσε), Περόνε.\nΠΑΟΚ (Γιώργος Γεωργιάδης): Γλύκος, Έτο, Λίνο, Κατσουράνης, Σίλντεφελντ, Ρομπέρ, Λάζαρ, Κάτσε, Σαλπιγγίδης (65' Αθανασιάδης), Βούκιτς (74' Γεωργιάδης), Ολίσε (85' Λόρενς).\nΥπολογίσιμος και τη νέα χρονιά\nΠαρασκευή, 12 Ιούλιος 2013 13:02\nΤην περασμένη σεζόν αποτέλεσε μια από τις ομάδες που «έλαμψε» με την παρουσία της στα γήπεδα της Super League. Η συμμετοχή της στον τελικό του κυπέλλου Ελλάδος με αντίπαλο τον Ολυμπιακό, καθώς και το εισιτήριο που πήρε μέσω των πλέι οφ για τα προκριματικά του Europa League, αποτέλεσε το επιστέγασμα μιας εκπληκτικής χρονιάς, προϊόν της καλής οργάνωσης που διαθέτει αυτή η ομάδα.\nΟ Αστέρας Τρίπολης στο περασμένο πρωτάθλημα με το επιθετικό ποδόσφαιρο που έπαιξε αποτέλεσε μια από τις ευχάριστες εκπλήξεις και μαζί με τον ΠΑΣ Γιάννινα ήταν από τις ομάδες που χαιρόσουν να τις βλέπεις να αγωνίζονται στο χορτάρι.\nΤο τέλος των πλέι οφ βρήκε τον Αστέρα Τρίπολης να έχει κατακτήσει την 3η θέση στο μίνι πρωτάθλημα της Super League με τους ανθρώπους της ομάδας να έχουν θέσει υψηλούς στόχους και τη νέα σεζόν.\nΟι αποχωρήσεις κάποιων βασικών ποδοσφαιριστών όπως των Ράγιος, Σανκαρέ, Περόνε, Φούλοπ «πάγωσαν» κάπως τον φίλαθλο κόσμος της ομάδας, ωστόσο ο πρωτομάστορας της ομάδας Σάκης Τσιώλης φρόντισε να καθησυχάσει τον κόσμο προσθέτοντας στο έμψυχο δυναμικό εξίσου ποιοτικούς παίκτες που μπορούν να κάνουν την διαφορά.\nΟ Αστέρας αν και το πρωτάθλημα αργεί να ξεκινήσει, ενώ και οι ομάδες βρίσκονται σε διαδικασία ανασυγκρότησης, αναμένεται και τη νέα χρονιά να είναι πρωταγωνιστής σύμφωνα και με τις μεταγραφικές κινήσεις που έχει κάνει.\nΤο PASsports.gr με αφορμή τον πρώτο αντίπαλο που θα βρει στον δρόμο του ο ΠΑΣ Γιάννινα στην φετινή πρεμιέρα του πρωταθλήματος της Super League, επιχειρεί να «ακτινογραφήσει» τις μέχρι τώρα κινήσεις που έχουν κάνει οι Αρκάδες οι οποίοι αναμένεται με μπροστάρη τον Σάκη Τσιώλη να πορευτούν και τη νέα σεζόν με στόχο την διάκριση.\nΗ ποιοτική προσθήκη του Ζαραδούκα\nΟ Γιάννης Ζαραδούκας αποτελεί έναν από τους καλύτερους αριστερούς μπακ που διαθέτει το ελληνικό ποδόσφαιρο. Μπορεί ο τραυματισμός που υπέστη τον Φεβρουάριο του 2012 στον χιαστό να τον πήγε αρκετά πίσω, ωστόσο ο έμπειρος ποδοσφαιριστής κατάφερε μέσα από σκληρή δουλειά να επανέλθει υγιής. Ο «Ζάρα» ο οποίος αν και στο σύντομο πέρασμα του από τα Γιάννενα αγαπήθηκε από τους φίλους του ΠΑΣ αποτέλεσε προσωπική επιλογή του Τσιώλη.\nΆλλωστε οι δύο τους συνεργάστηκαν με επιτυχία στον Ολυμπιακό Βόλου πριν από τρία χρόνια και ο γάμος… τους δεν άργησε να έρθει. Ο Ζαραδούκας τη περσινή χρονιά δόθεικε δανεικός στον Άρη από τον Ολυμπιακό και με τις εμφανίσεις του έδειξε ότι έχει επανέλθει πλήρως στα επίπεδα που θέλει.\nΗ αριστερή πλευρά του Αστέρα με Ζαραδούκα, αλλά και Πιπίνη ο οποίος μέχρι τώρα ήταν το βασικό αριστερό μπακ της ομάδας αποκτά τεράστια ποιότητα, με τον Σάκη Τσιώλη να διαθέτει δύο ποδοσφαιριστές οι οποίοι προσδίδουν εμπειρία. Εκτός αυτού ο Καρδιτσιώτης τεχνικός μπορεί να χρησιμοποιήσει τον Ζαραδούκα και ως αριστερό χαφ δίνοντας και σε αυτή την θέση λύση.\nΟ Γιαννιώτης Λισγάρας\nΜπορεί ο Καλίφα Σανκαρέ να κούνησε μαντίλι από τον Αστέρα, όντας από τους διακριθέντες αμυντικούς της περασμένης σεζόν, ωστόσο ο Σάκης Τσιώλης κατάφερε μέσα σε σύντομο χρονικό διάστημα και πήρε έναν ποδοσφαιριστή που τον ήθελε διακαώς. Το όνομα αυτού, Χρήστου Λισγάρας. Ο Γιαννιώτης αμυντικός του Αστέρα έγινε κάτοικος Τρίπολης τον περασμένο Ιούνιο, μένοντας ελεύθερος από την ομάδα του Λεβαδειακού.\nΟ 27χρονος αμυντικός του Αστέρα πραγματοποίησε την περασμένη χρονιά εξαιρετικές εμφανίσεις τραβώντας την προσοχή των ανθρώπων της Τρίπολης οι οποίοι κινήθηκαν αστραπιαία για την απόκτηση του.\nΟ Λισγάρας συμμετείχε σε 25 αγώνες, ενώ πέτυχε και τρία γκολ πιστοποιώντας ότι και για αμυντικός έχει έφεση στο σκοράρισμα όταν υπάρχει κάποια στημένη φάση. Ο Σάκης Τσιώλης ποντάρει πολλά στην αξία του Λισγάρα, ενώ αναμένεται να αποκτηθεί ακόμα ένας στόπερ.\nΖησόπουλος και Μουνάφο για την μεσαία γραμμή\nΟ Αστέρας Τρίπολης κινήθηκε γρήγορα και μεθοδικά για να ενισχύσει την ήδη δυνατή μεσοεπιθετική του γραμμή. Η απόκτηση των Γιώργο Ζησόπουλου από τον Λεβαδειακό και Χουάν Μανουέλ Μουνάφο αποδεικνύουν γιατί ο Τσιώλης θέλει να θωρακίσει αρκετά την μεσαία του γραμμή.\nΟι δύο ποδοσφαιριστές προέρχονται από γεμάτη σεζόν. Ο μεν Ζησόπουλος ήταν από τους καλύτερους παίκτες του Λεβαδειακού έχοντας 30 συμμετοχές πετυχαίνοντας μάλιστα και 4 γκολ, ενώ ο δε Μουνάφο αγωνίστηκε με ιδιαίτερη επιτυχία στον Πανθρακικό.\nΗ απόκτηση των δύο ποδοσφαιριστών ενισχύει τις συγκεκριμένες θέσεις και σε συνδυασμό με την παρουσία των Φερνάντο Ουσέρο και Ντε Μπλάσις προσδίδει ακόμα μεγαλύτερη ποιότητα.\nΒέβαια η αποχώρηση του Ρούμπεν Ράγιος για την Μακάμπι «πόνεσε» αρκετά την ομάδα, όμως ο Τσιώλης καλοβλέπει κάποιες περιπτώσεις ποδοσφαιριστών προκειμένου να ενισχύσουν το κενό που άφησε στο δημιουργικό κομμάτι ο Ισπανός.\nΧούνμα και Μπαράλες για αντί - Περόνε\nΟ Εμανουέλ Περόνε αποχώρησε από την Τρίπολη, όμως ο Αστέρας δεν κάθισε με σταυρωμένα χέρια φέρνοντας στην Αρκαδία, δύο πολύ ταλαντούχους ποδοσφαιριστές στην επίθεση. Η απόκτηση των Χουάνμα και Μπαράλες επιβεβαίωσε για ακόμη μια φορά ότι στην ομάδα προτιμούν παίκτες από την αγορά της Λατινικής Αμερικής και της Ιβηρικής Χερσονήσου. Ο Ισπανός Χούνμα και ο Αργεντίνος Μπαράλες αναμένεται να αγωνιστούν στην επίθεση προερχόμενοι και οι δύο από καλές χρονιές.\nΟ Χούανμα την περασμένη σεζόν αγωνίστηκε στην Αλαβές και ήταν εκ των πρωταγωνιστών της ανόδου της ομάδας από την Γ΄εθνική στην Β΄. Μάλιστα ο εν λόγω ποδοσφαιριστής σημείωσε 7 γκολ. Ο δε Μπαράλες πέρυσι αγωνίστηκε με την φανέλα της Ουρακάν πετυχαίνοντας 12 γκολ σε 32 αγώνες, δείχνοντας την έφεση που έχει στο σκοράρισμα.\nΈτοιμο σχεδόν το ρόστερ\nΣε μεγάλο βαθμό το ρόστερ του Αστέρα για τη νέα χρονιά είναι σχεδόν έτοιμο, αφού ο Σάκης Τσιώλης με τους συνεργάτες του πρόλαβαν να καλύψουν κάποιες θέσεις που θεωρούσαν ότι η ομάδα χρειάζεται ενίσχυση.\nΠλέον οι άνθρωποι του Αστέρα θα προσπαθήσουν μέχρι τον πρώτο τους ευρωπαϊκό αγώνα που δίνουν για το Europa League (1 Αυγούστου) να αποκτήσουν ακόμα έναν αμυντικό, έναν τερματοφύλακα ως αντί - Φούλοπ, καθώς και να καλύψουν επάξια το κενό που άφησε ο Ρούμπεν Ράγιος. Ο χρόνος δεν πιέζει τους Αρκάδες με τον Σάκη Τσιώλη να μελετάει πολλές περιπτώσεις ποδοσφαιριστών.\nΓκρατσίνι ο αντι-Ράγιος στον Αστέρα\nΤετάρτη, 24 Ιούλιος 2013 01:46\nΑπό την πρώτη στιγμή που ο Αστέρας Τρίπολης πούλησε τον Ρούμπεν Ράγιος στην Μακάμπι Χάιφα, ο Σάκης Τσιώλης ξεκίνησε την αναζήτηση ενός παίκτη που θα είναι ο αντικαταστάτης του Ισπανού.\nΗ πελοποννησιακή ομάδα τα τελευταία δύο χρόνια έμαθε να ζει με τον Ρούμπεν Ράγιος. Ο Ισπανός ήταν σε πολλά παιχνίδια το «βαρόμετρο» των Αρκάδων, από τα πόδια του περνούσε το παιχνίδι της ομάδας, ενώ με τα γκολ του βοήθησε και στο εκτελεστικό κομμάτι.\nΣχεδόν, από τα μισά της περασμένης σεζόν ήταν βέβαιο πως ο παίκτης θα αποχωρήσει, πράγμα που έκανε τους σκάουτερ να έχουν δύσκολο έργο.\nΑπό τη μεσημέρι της Τρίτης, ο Αστέρας ανακοίνωσε την απόκτηση του Σεμπάστιαν Γκρατσίνι, ο οποίος αφού πήρε τη φανέλα με το «10» που είχε ο Ισπανός, έγινε στο μυαλό όλων και ο αντικαταστάτης του μέσα στο γήπεδο.\nΟι ομοιότητες τους είναι αρκετές. Πρόκειται για δυο αριστεροπόδαρους παίκτες που παίζουν πίσω από τον επιθετικό, ενώ το χαρακτηριστικό τους είναι η εξαιρετική τεχνική κατάρτιση. Αυτό που ο Αστέρας ψάχνει από τον Αργεντινό άσο είναι να έχει περισσότερη σταθερότητα από τον Ισπανό. Ο Ράγιος, σε πολλά παιχνίδια «χανόταν» από τον αγωνιστικό χώρο.\nΣύμφωνα με δημοσιογραφικές πηγές από την Αργεντινή και την Αμερική, όπου έχει παίξει ο Γκρατσίνι, αυτό είναι και ένα από τα θετικά του. Δεν παρατάει το παιχνίδι καμία στιγμή, ακόμα και όταν… δεν του «πάει».\nΤο κυριότερο προσόν του όμως είναι η τελική πάσα. Ο Αστέρας και το παιχνίδι του, στηρίζεται πολύ στην κάθετη και στην καλή τελική πάσα, κάτι που και ο Ράγιος είχε πολύ εύκολα. Από εκεί και πέρα, στα θετικά του είναι πως είναι γρήγορος τόσο με την μπάλα στα πόδια, όσο και στη σκέψη του.\nΑπό εκεί και πέρα τον διακρίνει η φαντασία στο παιχνίδι του και η δημιουργικότητα του, ενώ το μόνο που θα μπορούσε να δημιουργήσει ερωτηματικά είναι πως αλλάζει σχεδόν κάθε αγωνιστική περίοδο ομάδα, τα τελευταία χρόνια.\nΑνακοίνωσε Καράσκο ο Αστέρας Τρίπολης\nΔευτέρα, 29 Ιούλιος 2013 20:47\nΤην δέκατη μεταγραφή του ανακοίνωσε ο Αστέρας Τρίπολης, ο οποίος απέκτησε τον Μαουρίτσιο Καράσκο με την μορφή δανεισμού από την Εστουντιάντες.\nΟ Αργεντινός επιθετικός είναι, ίσως, η τελευταία προσθήκη της ομάδας της Αρκαδίας και στις δηλώσεις του, αποκάλυψε πως ο πρώην παίκτης του Αστέρα Οράσιο Καρντόσο του είπε τα καλύτερα για τη νέα του ομάδα.\nΑναλυτικά η ανακοίνωση της πελοποννησιακής ΠΑΕ:\n«Ο Αστέρας Τρίπολης απέκτησε με τη μορφή δανεισμού από την Εστουντιάντες για τον επόμενο χρόνο, τον Αργεντινό επιθετικό ποδοσφαιριστή Μαουρίτσιο Καράσκο.\nΟ Καράσκο αποτελεί το δέκατο μεταγραφικό απόκτημα του Αστέρα στη φετινή καλοκαιρινή περίοδο και αποτελεί μία ακόμα σημαντική μεταγραφική κίνηση του Αστέρα, αφού πρόκειται για έναν επιθετικό που έκανε πολύ καλή σεζόν πέρσι με την Πατρονάτο (29 συμμετοχές και 12 γκολ), ενώ στο βιογραφικό του έχει και μία κατάκτηση του Κυπέλλου Λιμπερταδόρες με την Εστουντιάντες (2009).\nΟ Καράσκο γεννήθηκε στις 24 Σεπτεμβρίου 1987 στη Νικεών της Αργεντινής, έχει ύψος 1.73, ζυγίζει 70 κιλά και στον Αστέρα θα φοράει το Νο18.\nΟ Καράσκο εκτός της Εστουντιάντες και της Πατρονάτο έχει αγωνιστεί στην χώρα του με τη Νιουελς Ολντ Μπόις, την Κίλμες (με την οποία έχει πανηγυρίσει άνοδο από την Β’ στην Α’ Εθνική) και την Αλντοσίβι».\nΣτις πρώτες του δηλώσεις ως ποδοσφαιριστής του Αστέρα ο Καράσκο τόνισε:\n«Είμαι πολύ ευχαριστημένος που ήρθα στον Αστέρα, τον οποίο γνωρίζω πολλά χρόνια και θα πρέπει να σας πω, ότι πάντα την θεωρούσα ενδιαφέρουσα ομάδα.\nΠέρσι ο Αστέρας έκανε μία πολύ καλή χρονιά, φτάνοντας μέχρι τον τελικό του Κυπέλλου Ελλάδος και εξασφαλίζοντας με την υψηλή βαθμολογική του θέση την έξοδο στο Europa League. Ήταν πολύ σημαντικό για μένα να έρθω σε μία ομάδα που θα αγωνίζεται και σε Ευρωπαϊκή διοργάνωση.\nΠρώτη φορά βγαίνω έξω από τη χώρα μου για να παίξω ποδόσφαιρο και για την Ελλάδα γνωρίζω πώς έχει αρκετά ανταγωνιστικό πρωτάθλημα.\nΕγώ από την μεριά μου θέλω να δείξω τα προσόντα μου ως ποδοσφαιριστής και να κάνω ότι είναι δυνατό στον αγωνιστικό χώρο. Θέλω να βάλω πολλά γκολ για να βοηθήσω όσο γίνεται περισσότερο από την πλευρά μου, να πετύχει τους στόχους του ο Αστέρας.\nΓνωρίζω πώς από την Εστουντιάντες έχουν έρθει στον Αστέρα αρκετοί καλοί ποδοσφαιριστές όπως οι Μπαστία, Καρντόσο, Βίλτσες που έχουν καλές αναμνήσεις από την ομάδα. Με τον Καρντόσο μάλιστα μίλησα και μου είπε τα καλύτερα λόγια για τον Αστέρα.\nΟ κόσμος θα υποστηρίζει μία ομάδα που θα παίζει καλό ποδόσφαιρο στο γήπεδο και θα ευχαριστιέται όμορφο θέαμα».\nΚαράσκο: «Αξίζαμε την νίκη»\nΚυριακή, 18 Αύγουστος 2013 22:47\nΟ σκόρερ του τρίτου τέρματος του Αστέρα Τρίπολης ο Μαουρίτσιο Καράσκο μιλώντας στην καμέρα της nova τόνισε πως η ομάδα του άξιζε την νίκη αφού οι ευκαιρίες που δημιούργησε αυτός και οι συμπαίκτες του ήταν αρκετές.\nΑναλυτικά τα όσα δήλωσε ο ποδοσφαιριστής του Αστέρα:\n«Αξίζαμε να κερδίσουμε, είχαμε πολλές ευκαιρίες για γκολ. Ήμασταν πολύ δυνατοί και είχαμε καλή απόδοση. Εν τέλει μας μένουμε με την ισοπαλία.\nΉταν πολύ δύσκολο να βρισκόμαστε συνέχεια πίσω στο σκορ. Οπότε ήταν σημαντικό γιατί δείξαμε πως έχουμε αντοχές και μπορούμε να αποδίδουμε υπό πίεση. Αυτή την εβδομάδα θα δουλέψουμε τα λάθη μας και θα γίνουμε καλύτεροι.\nΟ Αστέρας είναι μεγάλη ομάδα και οι ομάδες που έρχονται εδώ κλείνονται πίσω. Κάτι που μας δυσκολεύει πολύ. Είμαστε ήρεμοι, θα δούμε τα λάθη μας και ήταν πολύ σημαντικό που γυρίσαμε στο παιχνίδι.\nΝιώθω πολύ καλά, η δουλειά μου είναι να βάζω γκολ και αισθάνομαι καλά που σκόραρα σήμερα. Θα κάνω αυτό που ξέρω και στα υπόλοιπα παιχνίδια».\nΚάφα: «Κρατάμε την ισοπαλία» (video)\nΚυριακή, 18 Αύγουστος 2013 22:58\nΙκανοποιημένος από το τελικό αποτέλεσμα ήταν μετά το τέλος του αγώνα με τον ΠΑΣ ο ποδοσφαιριστής του Αστέρα Χουάν Πάμπλο Κάφα. Ο μέσος των Αρκάδων αναφέρθηκε στην αναμέτρηση, ενώ τόνισε ότι και φέτος η ομάδα του είναι ικανή να πάει ακόμα ψηλότερα και να είναι το ίδιο δυνατή.\nΑναλυτικά τα όσα δήλωσε ο Κάφα:\n«Παίξαμε πολύ καλά. Ήμασταν συνέχεια πίσω και αυτό μας πρόσθετε άγχος και πίεση. Τα τρία γκολ που σκοράραμε είναι πολύ σημαντικά αλλά δεχθήκαμε επίσης τρία. Κρατάμε την ισοπαλία.\nΟ Αστέρας έχει κάνει πολύ καλό παιχνίδι σήμερα, δεν με προβληματίζει που δεν έχουμε κερδίσει μέχρι τώρα στα επίσημα ματς. Έχουμε παίξει πολύ καλά, απλά δεν είχαμε το γκολ που πιστεύω θα το έχουμε στη συνέχεια. Είμαι ικανοποιημένος.\nΉταν πολύ καλοί οι παίκτες που έφυγαν αλλά και φέτος έχουμε σπουδαίους ποδοσφαιριστές και μπορούμε να κάνουμε σημαντικά πράγματα αυτή τη σεζόν».\nΑστέρας Τρίπολης - Καλλονή 2-0 (video)\nΣάββατο, 21 Σεπτέμβριος 2013 21:46\nΧάρη στα γκολ των Ντε Μπλάσις και Καράσκο και αφού πρώτα είχε χάσει αυτά που δεν χάνονται, ο Αστέρας Τρίπολης πήρε τη νίκη με 2-0 κόντρα στην Καλλονή και έφτασε τους 9 βαθμούς. Με δέκα παίκτες από το 24' οι φιλοξενούμενοι.\nΟι Αρκάδες έχασαν απίστευτες ευκαιρίες μέχρις ότου να δώσει τη λύση ο Ντε Μπλάσις. Κακή εικόνα από την Καλλονή, που δεν έδωσε συνέχεια στις καλές της εμφανίσεις. Ο Αστέρας έφτασε έτσι την Καλλονή στους εννιά βαθμούς και διατήρησε ταυτόχρονα το αήττητο του στο πρωτάθλημα (Ολυμπιακός, Εργοτέλης, Πλατανιάς αλλά με ένα ματς λιγότερο οι υπόλοιποι αήττητοι). Δεύτερη ήττα για την ομάδα της Μυτιλήνης μετά από τρεις συνεχόμενες νίκες.\nΜατς ουσιαστικά δεν υπήρχε μέχρι το 24' και την αποβολή του Αναστασιάδη. Μέχρι εκείνο το σημείο, οι Αρκάδες είχαν τον πρώτο λόγο, χωρίς να μπορούν όμως να γίνουν απειλητικοί. Ο Χουάνμα βοήθησε αρκετά στην επίθεση αφού ήταν πιο κινητικός από τον Μπαράλες που ξεκίνησε στα προηγούμενα ματς, δικαιώνοντας έτσι την επιλογή του Σάκη Τσιώλη. Οι μοναδικές επισκέψεις της Καλλονής στην περιοχή του Ερνάντεζ από την άλλη, πραγματοποιήθηκαν μόνο με δύο εκτελέσεις φάουλ του Λεοζίνιο, η μία αρκετά επικίνδυνη μάλιστα, με τη μπάλα να φεύγει λίγο πάνω από τα δοκάρια.\nΤο ματς άλλαξε μορφή στο 24'. Ο Αναστασιάδης ανέτρεψε τον Χουάνμα, παίρνοντας την άγουσα προς τα αποδυτήρια, μετά την κίτρινη κάρτα (για δεύτερη φορά) του Κουκουλάκη. Από εκεί και πέρα ο Αστέρα κυριάρχησε, χάνοντας απίστευτες ευκαιρίες. Ο Μαντζουράκης προσπάθησε να μαζέψει τα πράγματα με την είσοδο του Γκάσιτς στο ματς αντί του Φαρία, αλλά ήταν φανερό πως η Καλλονή δεν μπορούσε να βρει ισορροπία στην άμυνα, πόσο μάλλον να βγει με αξιώσεις στην επίθεση.\nΗ πρώτη μεγάλη στιγμή για τους γηπεδούχους ήρθε στο 41'. Ο Χουάνμα έστειλε τη μπάλα στο δοκάρι με κεφαλιά, με τον Ναβάρο να παίρνει το «ριμπάουντ» αλλά να μη μπορεί να σκοράρει σε κενή εστία, αφού τον πρόλαβε ο Σιδεράκης που αρχικά ήταν εξουδετερωμένος.\nΣτο 45', έγινε το απίστευτο. Ο Ναβάρο έκανε την παράλληλη κεφαλιά, με τον Γκοϊάν να κάνει νέα κεφαλιά σε άδειο τέρμα, αλλά προς τα πίσω! Με αυτό τον τρόπο ολοκληρώθηκε τα πρώτο 45λεπτο, αφήνοντας απογοητευμένους τους παίκτες του Τσιώλη για τη μη αξιοποίηση των ευκαιριών.\nΗ αστοχία των παικτών του Αστέρα συνεχίστηκε και στο δεύτερο ημίχρονο. Ο Ντε Μπλάσις εκμεταλλεύτηκε το «τσαφ» στην άμυνα της Καλλονής, βρέθηκε σε θέση βολής αλλά ο Σιδεράκης είπε πάλι «όχι».\nΟ Τσιώλης βλέποντας την επιθετική αφλογιστία της ομάδας του, πέρασε στο ματς τον Καράσκο αντί του Ζησόπουλου, κίνηση που του «βγήκε» όπως αποδείχθηκε. Στο 68' ο Τσαμπούρης έκανε επικίνδυνη σέντρα σουτ από τα δεξιά, με τη μπάλα να περνάει δίπλα από το δεξί δοκάρι της εστία του Σιδεράκη αλλά ένα λεπτό μετά ήρθε το γκολ. Σε μια επεισοδιακή φάση και αφού πρώτα ο Χουάνμα είχε εκμεταλλευτεί το λάθος του Λεάντρο χωρίς να μπορέσει να σουτάρει, ο Ντε Μπλάσις σούταρε δυνατά από κοντά καταφέρνοντας να ανοίξει το σκορ μέσα σε έντονους πανηγυρισμούς.\nΗ εικόνα του ματς από εκείνο το σημείο και μετά άλλαξε. Ο Αστέρας έδωσε χώρο στους φιλοξενούμενους, με τον Μαντζουράκη να κάνει απέλπιδες προσπάθειες από τον πάγκο να δώσει πνοή στην ομάδα του. Η επιστροφή του Εμάνουελ Περόνε ως αντίπαλος στο γήπεδο που μεγαλούργησε, δεν πρόσφερε κάτι στον επιθετική (δυσ)λειτουργία της Καλλονής.\nΠαρά το ότι οι Λέσβιοι πήραν μέτρα στον αγωνιστικό χώρο, δεν κατάφεραν να βγάλουν φάσεις, αφήνοντας παράλληλα κενά πίσω. Ο Καράσκο εκμεταλλεύτηκε κατάλληλα ένα από αυτά και στο πρώτο λεπτό των καθυστερήσεων δεν λάθεψε απέναντι στον Σιδεράκη, γράφοντας το 2-0.\nΑΣΤΕΡΑΣ ΤΡΙΠΟΛΗΣ (Τσιώλης): Ερνάντεζ, Τσαμπούρης, Γκόιαν, Κοντοές, Πιπίνης, Ζησόπουλος (Καράσκο 59'), Ουσέρο, Ντε Μπλάσις, Γκρατσίνι (Κάφα 67'), Ναβάρο (Εντό 80'), Χουάνμα.\nΚΑΛΛΟΝΗ (Μαντζουράκης): Σιδεράκης, Αναστασιάδης, Λεάντρο, Χωριανόπουλος, Ποντάνι, Μαρσέλο, Φαρία (Γκάσιτς 30'), Λεοζίνιο, Χουάνλου (Σιλιγαρδάκης 79'), Καζάκης, Μανούσος (Περόνε 75').\nΠαρελθόν από τον Αστέρα Τρίπολης ο Τσιώλης\nΔευτέρα, 30 Σεπτέμβριος 2013 17:07\nΠαρελθόν από τον Αστέρα Τρίπολης αποτελεί ο Σάκης Τσιώλης μετά από 2 σχεδόν χρόνια στον πάγκο των Αρκάδων που αναζητούν τον αντικαταστάτη του.\nΕντελώς αιφνιδιαστικά, την επομένη της ήττας του Αστέρα από τον Παναθηναϊκό στην Λεωφόρο και με την επιστροφή της ομάδας στην Τρίπολη, η αρκαδική ΠΑΕ και ο Σάκης Τσιώλης έλυσαν κοινή συναινέσει την συνεργασία τους.\nΗ θητεία του Καρδιτσιώτη τεχνικού ήταν απόλυτα επιτυχημένη, αφού οδήγησε τον Αστέρα στην έξοδό του στην Ευρώπη, αλλά και στον τελικό του Κυπέλλου Ελλάδος και σαφέστατα το τέλος της συνεργασίας τους αποτελεί τεράστια έκπληξη.\nΗ ανακοίνωση της ΠΑΕ Αστέρας Τρίπολης αναφέρει:\nΑστέρας Τρίπολης - Ατρόμητος 2-2 (video)\nΣάββατο, 05 Οκτώβριος 2013 17:53\nΑστέρας και Ατρόμητος αναδείχθηκαν ισόπαλοι με 2-2 στην Τρίπολη, με τους Αρκάδες να φτάνουν προσωρινά στην ανατροπή και τους Περιστεριώτες που προηγήθηκαν νωρίς να παίρνουν τον βαθμό χάρη σε γκολ του Μπρίτο στις καθυστερήσεις. Στην αυλαία της 7ης αγωνιστικής, οι "κυανόλευκοι" με την πρώτη τους εκτός έδρας ισοπαλία "έπιασαν" προσωρινά τον Παναθηναϊκό στην τρίτη θέση της Σούπερ Λιγκ, ενώ οι Πελοποννήσιοι ακολουθούν με έναν βαθμό λιγότερο.\nΟ Στάικος Βεργέτης έκανε ντεμπούτο στη δεύτερη θητεία του ως πρώτος προπονητής στον Αστέρα (είχε κοουτσάρει και σε ένα παιχνίδι προ διετίας) και πραγματοποίησε κάποιες αλλαγές τόσο σε πρόσωπα, όσο και στο σύστημα. Στον Ατρόμητο από την άλλη, ο Παπαδόπουλος έμεινε για πρώτη φορά στον πάγκο, όπως και ο Τσενάμο, τη θέση του οποίου στα γκολπόστ πήρε ο Μιχάλης Σηφάκης.\nΜε την πρώτη του καλή στιγμή στον αγώνα, ο Ατρόμητος κατάφερε να πάρει και το προβάδισμα. Ούμπιντες και Ναπολεόνι... άλλαξαν ρόλους, με τον Ιταλό να κάνει την κάθετη πάσα στον Αργεντίνο, ο οποίος με διπλή προσπάθεια έστειλε την μπάλα στο βάθος της εστίας και έβαλε τον Ατρόμητο μπροστά στο σκορ. Το τρίτο φετινό γκολ του "Ούμπι" ξύπνησε τους γηπεδούχους, οι οποίοι άρχισαν άμεσα να ψάχνουν την ισοφάριση. Στο 16' χάθηκε μεγάλη ευκαιρία για τον Αστέρα, με τον Μπαράλες, την κεφαλιά του οποίου απέκρουσε ο Σηφάκης στη γραμμή της εστίας. Οι προσπάθειες των γηπεδούχων απέδωσαν καρπούς λίγο πριν το τέλος του ημιχρόνου.\nΣτο 40' και μετά από... ένα απ' τα κόρνερ του Ουσέρο (15 κέρδισε συνολικά η ομάδα του Βεργέτη), ο Ντε Μπλάσις (ενδεχομένως και ο πιο κοντός απ' όλους τους παίκτες) πήρε ανενόχλητος την κεφαλιά απ' την περιοχή και έφερε το ματς στα ίσα. Ο Αστέρας θα μπορούσε να φτάσει στην ανατροπή στις καθυστερήσεις του ημιχρόνου, όταν αρχικά ο Πίτου Γκαρσία έδιωξε την μπάλα μετά την κεφαλιά του Εντό λίγο πριν αυτή περάσει τη γραμμή του τέρματος, ενώ στην εξέλιξη της φάσης ο Γκοϊάν έκανε -παρά τις προϋποθέσεις- άστοχο γυριστό.\nΗ ανατροπή, πάντως, ήρθε για τους Τριπολιτσιώτες στο δεύτερο μέρος. Ο Σηφάκης στο 46' απέκρουσε δύσκολα του σουτ του Μπαράλες, ενώ ο Ατρόμητος που ισορρόπησε τον ρυθμό μετά το 55' είχε καλή ευκαιρία στο 59' με τον Καραγκούνη να πλασάρει άουτ. Ο Αστέρας είχε πάντα την πρωτοβουλία, ενώ ο Ατρόμητος προσπαθούσε να γίνει απειλητικός κυρίως με αντεπιθέσεις. Ο Παράσχος ολοκλήρωσε τις αλλαγές του στο 85' με τον Παπαδόπουλο, αλλά στην αμέσως επόμενη φάση μετά την είσοδο του 32χρονου επιθετικού, οι Αρκάδες έφεραν τα πάνω-κάτω με απευθείας εκτέλεση φάουλ του Εντό.\nΟ Αστέρας είχε γυρίσει το ματς και ο Βεργέτης για να κρατήσει το αποτέλεσμα έβαλε τον Κοντοέ αντί του Μπαράλες και γύρισε το σύστημα σε 4-5-1, αλλά υπολόγιζε χωρίς τον Εντουάρντο Μπρίτο. Στο πρώτο λεπτό των καθυστερήσεων ο Παπαδόπουλος έβγαλε τον Βραζιλιάνο τετ α τετ με τον Ερνάντες κι αυτός με το πρώτο του φετινό γκολ με διπλή προσπάθεια γλίτωσε τους Περιστεριώτες από τα χειρότερα.\nΑΣΤΕΡΑΣ ΤΡΙΠΟΛΗΣ (Βεργέτης): Ερνάντες, Ναβάρο, Γκοϊάν, Κουρμπέλης, Πιπίνης, Ζησόπουλος (77' Χουάνμα), Εντό, Ουσέρο, Ντε Μπλάσις, Καράσκο (63' Γκρατσίνι), Μπαράλες (90' Κοντοές).\nΑΤΡΟΜΗΤΟΣ (Παράσχος): Σηφάκης, Νάστος, Ταυλαρίδης, Λαζαρίδης, Γιαννούλης, Ιγκλέσιας, Πίτου Γκαρσία (65' Μπρίτο), Δημούτσος, Καραγκούνης (72' Γεωργίου), Ούμπιντες, Ναπολεόνι (85' Παπαδόπουλος).\n«Ο Αστέρας, ο ΠΑΣ και άλλη μία»\nΤετάρτη, 02 Νοέμβριος 2011 02:13\nΔεν παίζει μόνος του ο Αστέρας Τρίπολης για τον Σάκη Τσιώλη και αυτό δεν συνιστά προϊόν ρεπορτάζ, αλλά ατάκα του ίδιου του πρώην προπονητή του Άρη στο «arcadia-sports.gr»!\n«Είναι αλήθεια ότι δεν είναι μόνο ο Αστέρας που έχει ενδιαφερθεί, είναι και ο ΠΑΣ και άλλη μία ομάδα», είπε χαρακτηριστικά ο Τσιώλης, ο οποίος από το βράδυ της Κυριακής και λίγα λεπτά μετά το 3-0 από την ΑΕΚ δημοσιοποιούσε σε πρόσωπα του περιβάλλοντός του την ύπαρξη πραγματικού ενδιαφέροντος ειδικά από την ομάδα της Τρίπολης.\n«Ο Αστέρας πάντα ήταν στις σκέψεις μου!», συμπλήρωσε ο Τσιώλης στις δηλώσεις στην αρκαδική ιστοσελίδα. «Έχω και προσωπική φιλία με τους ανθρώπους της διοίκησης. Τόσο με τον κ. Καϋμενάκη όσο και με τον κ. Μπάκο αλλά και τον Γιώργο Μποροβήλο», ήταν ακόμα μία επισήμανση του Τσιώλη, ο οποίος, καταλήγοντας, προανήγγειλε εξελίξεις από την ερχόμενη Δευτέρα.\n«Τώρα είμαι Θεσσαλονίκη προκειμένου να ολοκληρωθούν κάποιες τυπικές διαδικασίες με το συμβόλαιό μου. Μετά την Πέμπτη θα επιστρέψω και θα πάρω την απόφασήμου. Πιστεύω ότι μέχρι την Δευτέρα θα τελειώσει το ζήτημα», κατέληξε ο πρώην τεχνικός του Άρη!


Ήταν σύμβολο νίκης των Αθηναίων ή χώρος ταφής χιλιάδων Περσών | "Τα πάντα ρει news"\nΉταν σύμβολο νίκης των Αθηναίων ή χώρος ταφής χιλιάδων Περσών\nΤρόπαιο Μάχης Μαραθώνα….Ήταν σύμβολο νίκης των Αθηναίων ή χώρος ταφής χιλιάδων Περσών;\nΣτην πεδιάδα του Μαραθώνα κοντά στο Μεγάλο Έλος και σε απόσταση λίγων μέτρων από την εκκλησία της Παναγίας Μεσοσπορίτισσας, υπάρχει ένας κίονας ιωνικού ρυθμού, ύψους περίπου 10 μέτρων. Πρόκειται για σύγχρονο αντίγραφο ενός αρχαίου μαρμάρινου κίονα που έστησαν οι Αθηναίοι στα μέσα του 5ου αι. π.Χ., σε ανάμνηση της νίκης τους κατά των Περσών στη μάχη του Μαραθώνα το 490 π.Χ. Το μνημείο αυτό ήταν αρκετά γνωστό στην αρχαιότητα, καθώς αναφέρεται στις φιλολογικές πηγές και ο Παυσανίας το περιγράφει ως «τρόπαιον λίθου λευκού». (1.32.5).\nΚάποια τμήματα του αυθεντικού κίονα, συμπεριλαμβανομένου και του κιονόκρανου, εντοιχίστηκαν σ’ ένα πύργο κατά την ύστερη βυζαντινή εποχή. Στις αρχές του 19ο αι. τα εντόπισαν ξένοι περιηγητές που επισκέπτονταν τον Μαραθώνα.Το 1965 ο αμερικανός αρχαιολόγος, Eugene Vanderpool, ανέσκαψε την περιοχή και εντόπισε τμήματα από το Τρόπαιο. Σήμερα εκτίθενται στην κεντρική αίθουσα του Αρχαιολογικού Μουσείου Μαραθώνα.\nΕκτός από τα τμήματα του κίονα, στην ανασκαφή του πύργου βρέθηκε και ένα θραύσμα από γλυπτό το οποίο απεικονίζει τμήμα πτύχωσης χιτώνα που μάλλον ανήκε σε άγαλμα Νίκης -της αλληγορικής πτερωτής μορφής που τιμούσε τη στρατιωτική νίκη- και ήταν τοποθετημένο στην κορυφή του κίονα. Ο Vanderpool θεωρούσε ότι το Τρόπαιο είχε από την αρχή στηθεί στον ίδιο χώρο όπου βρέθηκαν τμήματά του σε δεύτερη χρήση.\nΗ άποψή του φαίνεται ότι επιβεβαιώθηκε το 2003, όταν ο Μανώλης Κορρές εντόπισε στα θεμέλια του βυζαντινού πύργου πέντε λίθους οι οποίοι ανήκαν πιθανότατα στην ευθυντηρία της κρηπίδος του Τρόπαιου, η οποία ήταν τετράγωνη, με μήκος πλευράς 2,4 μέτρα. Η ανακάλυψη αυτή αποτέλεσε ένα ισχυρό στοιχείο ότι πράγματι το Τρόπαιο είχε τοποθετηθεί αρχικά στην ίδια θέση, όπου αιώνες αργότερα ανεγέρθη ο πύργος. Σήμερα ο επισκέπτης μπορεί να διαπιστώσει ότι το αντίγραφο του Τροπαίου στέκει πάνω στην ευθυντηρία της κρηπίδος του αυθεντικού μνημείου.\nΟι νεκροί της μάχης του Μαραθώνα\nΤο Τρόπαιο μαζί με τον Τύμβο των Αθηναίων αποτελούν τα δύο μνημεία που συνδέονται με τη μάχη του Μαραθώνα. Ο Τύμβος καλύπτει τις ταφές των 192 Αθηναίων οι οποίοι σκοτώθηκαν στη μάχη, αλλά και το Τρόπαιο φαίνεται να σχετίζεται με νεκρούς της μάχης. Το 1884 ο Γερμανός αξιωματικός August Eschenburg επισκέφθηκε τον Μαραθώνα, προκειμένου να χαρτογραφήσει την περιοχή. Στο κτήμα του Σούτσου, κοντά στην εκκλησία της Μεσοσπορίτισσας, ο επιστάτης έδειξε στον Eschenburg πολλά ανθρώπινα οστά τα οποία ξέθαβε, ενώ καλλιεργούσε τα αμπέλια του κτήματος. Ο γερμανός αξιωματικός διαπίστωσε πως τα οστά βρίσκονταν διασκορπισμένα σε μια μεγάλη έκταση, που έφτανε μέχρι και τα όρια του Μεγάλου Έλους.\nΤο γεγονός ότι οι σκελετοί ήταν θαμμένοι κοντά στην επιφάνεια του εδάφους παρέπεμπε σε μαζικές και πρόχειρες ταφές, στοιχεία που συνάδουν με τους νεκρούς μιας μάχης. Ο Eschenburg κατέληξε στο λογικό συμπέρασμα πως οι νεκροί αυτοί θα πρέπει να ήταν οι 6.400 Πέρσες που σκοτώθηκαν στη μάχη του Μαραθώνα και ετάφησαν μαζικά στην περιοχή. Φαίνεται λοιπόν ότι το Τρόπαιο του Μαραθώνα σχετίζεται με τους νεκρούς Πέρσες. «Τρόπαιον»\nΗ λέξη «τρόπαιον» προέρχεται από την «τροπή», δηλαδή τη φυγή και την καταδίωξη του αντιπάλου στο πεδίο της μάχης. Στην Ελλάδα των κλασικών χρόνων, το τρόπαιο μιας μάχης στηνόταν συνήθως στο σημείο όπου ο ένας από τους δύο αντιπάλους έκανε μεταβολή και άρχιζε η υποχώρησή του, κάτι που έδειχνε ότι είχε πλέον ηττηθεί. Με βάση την υπόθεση αυτή, το Τρόπαιο στον Μαραθώνα θα έπρεπε να σηματοδοτεί το σημείο, στο οποίο ξεκίνησε η καταδίωξη των Περσών από τους Έλληνες.\nΌμως, υπάρχει ένα δεδομένο, που από μόνο του κάνει αδύνατη αυτή την υπόθεση. Το σημείο στο οποίο στήθηκε το Τρόπαιο, απέχει 5,5 περίπου χλμ από την είσοδο του περάσματος της Μπρεξίζας, περιοχή στην οποία οι περισσότεροι σύγχρονοι ερευνητές εκτιμούν ότι παρατάχθηκαν οι Έλληνες πριν από τη μάχη. Ε\nπίσης, βρίσκεται σε απόσταση πέντε περίπου χλμ από τον Τύμβο των Αθηναίων, στην ευρύτερη περιοχή του οποίου τοποθετούν την αρχική σύγκρουση των δύο αντίπαλων παρατάξεων. Η ταχύτατη ελληνική προέλαση, με την οποία ξεκίνησε η σύγκρουση, θα ήταν ίσως δυνατή για μια απόσταση 400-600 μέτρων το πολύ, δηλαδή από την Μπρεξίζα μέχρι και τον χώρο του Τύμβου, όχι όμως και για άλλα πέντε χλμ μέχρι εκεί όπου έστησαν το Τρόπαιο.\nΘα ήταν πρακτικά αδύνατον να κατόρθωναν οι –πεζοί- Έλληνες να καταδιώξουν τους Πέρσες για μια τόσο μεγάλη απόσταση, όπως καταδεικνύεται από την περιγραφή της μάχης από τον Ηρόδοτο, αλλά και την κοινή λογική, αφού δεν είχαν ιππικό. Από την αφήγηση του Ηροδότου γίνεται ξεκάθαρο πως οι Έλληνες, αφού απέκρουσαν τις δύο πτέρυγες της περσικής παράταξης, πραγματοποίησαν μεταβολή και στράφηκαν προς τα πίσω, κατά των Περσών που είχαν διασπάσει το κέντρο της παράταξής τους και όχι εναντίον εκείνων που υποχωρούσαν προς τα πλοία.\nΟι αρχαίοι Έλληνες πίστευαν ότι στο τέλος μιας μάχης, όποιος ήλεγχε το πεδίο της σύγκρουσης και τις σορούς του αντιπάλου, ήταν ο νικητής. Στις συγκρούσεις μεταξύ των ελληνικών πόλεων-κρατών, ο νικητής έστηνε το τρόπαιό του όχι πάνω στους τάφους των ηττημένων αντιπάλων, αλλά στο σημείο όπου θεωρούσε ότι κρίθηκε η μάχη και διασφαλίστηκε η νίκη του.\nΟι σοροί των αντιπάλων δεν θάβονταν στο πεδίο, αλλά επιστρέφονταν στην πόλη τους.Στην περίπτωση του Μαραθώνα, όμως, δεν ήταν δυνατό να εφαρμοστούν τα ήθη που ίσχυαν στις συγκρούσεις μεταξύ των ελληνικών πόλεων-κρατών. Οι Αθηναίοι δεν μπορούσαν να επιστρέψουν τους νεκρούς αντίπαλους, κάτι που έκαναν πάντοτε όταν πολεμούσαν με στρατεύματα άλλων ελληνικών πόλεων. Επίσης, η τοποθέτηση του Τρόπαιου της μάχης του Μαραθώνα δεν θα μπορούσε να γίνει στο πεδίο της σύγκρουσης, όπου οι Έλληνες στις δύο πτέρυγες της παράταξής τους απώθησαν τους Πέρσες απέναντί τους και τούς ανάγκασαν να υποχωρήσουν («τροπή») αφού εκεί έθαψαν τιμητικά τους δικούς τους πεσόντες.\nΠροκειμένου να θάψουν και τους Πέρσες, αναζήτησαν μια περιοχή μακριά από το πεδίο της μάχης, τους τέσσερις οικισμούς του Μαραθώνα (Μαραθών, Προβάλινθος, Οινόη και Τρικόρυνθος), τα νεκροταφεία, τα ιερά, και κυρίως την εύφορη Μαραθώνια πεδιάδα. Φαίνεται ότι εντόπισαν το κατάλληλο σημείο δίπλα στο Μεγάλο Έλος. Το έδαφος εκεί ήταν φτωχό για καλλιέργειες, αλλά μαλακό, κάνοντας έτσι εύκολη τη διάνοιξη μεγάλων τάφρων, στις οποίες, σύμφωνα με τον Παυσανία, οι Αθηναίοι έθαψαν πρόχειρα και ομαδικά τους νεκρούς Πέρσες.\nΈτσι μετέφεραν και έθαψαν εκεί τις σορούς των αντιπάλων τους -ίσως με τα ίδια κάρα που έφερναν τις προηγούμενες ημέρες, στο στρατόπεδό τους, τις προμήθειες από τα μετόπισθεν. Οι ταφές παρέμειναν αδιατάρακτες για τα επόμενα 2.300 χρόνια περίπου. Στα μέσα του 19ου αι., όταν ξεκίνησε η αμπελοκαλλιέργεια στον Μαραθώνα, το έδαφος κοντά στο Μεγάλο Έλος κρίθηκε κατάλληλο για τον σκοπό αυτόν. Τότε, η περιοχή εκείνη μάλλον καλλιεργήθηκε για πρώτη φορά, γεγονός που οδήγησε στην αποκάλυψη των ανθρώπινων οστών που είδε ο Eschenburg. Λαμβάνοντας υπόψη τους τα στοιχεία αυτά, ορισμένοι μελετητές εκτιμούν πως ο κίονας που στήθηκε στον Μαραθώνα δεν αποτελούσε τρόπαιο με την κλασική ερμηνεία του όρου, δηλαδή ότι σηματοδοτούσε την «τροπή» της μάχης.\nΕπιπλέον, επισημαίνουν ότι ο Ηρόδοτος δεν κάνει καμία αναφορά στην ανέγερση τρόπαιων από τους Έλληνες στη διάρκεια των Μηδικών πολέμων. Φαίνεται ότι την εποχή που οι Αθηναίοι έστησαν το μαρμάρινο Τρόπαιο της Μάχης του Μαραθώνα, στα μέσα του 5ου αι. π.Χ., η πρακτική αυτή είχε μόλις αρχίσει να κάνει την εμφάνισή της, καθώς οι πρώτες αναφορές στην ανέγερση τρόπαιων χρονολογούνται λίγο μετά το 470 π.Χ.\nΕάν η άποψη των συγκεκριμένων μελετητών είναι σωστή, τότε ενισχύεται η θεωρία ότι το Τρόπαιο του Μαραθώνα δεν σηματοδοτεί την «τροπή» της μάχης, αλλά το χώρο ταφής των χιλιάδων Περσών που σκοτώθηκαν στη διάρκειά της. Έτσι, το μνημείο αυτό είχε μάλλον τη σημασία ενός αναθήματος ή συμβόλου νίκης και στήθηκε στο σημείο ακριβώς του Μαραθώνα που έμελλε να συνδεθεί για πάντα με την παρουσία των ηττημένων Περσών, αφού εκεί ετάφησαν οι σοροί τους.\nΊσως, λοιπόν, η αναφορά του Λυσία, (Επιτάφιος, 25) πως στον Μαραθώνα, οι Αθηναίοι «έστησαν τρόπαιο για λογαριασμό της Ελλάδας πάνω από τους Πέρσες» («έστησαν μεν τρόπαιον υπέρ της Ελλάδος των βαρβάρων εν τη αυτών»), να έχει κυριολεκτική σημασία και όχι απλά μεταφορική, όπως πιστεύεται. …\nΕκ του : «Μηχανή του Χρόνου»


οι δυο γριές και τα κόμματα | σολωμάντζαρος .............. δια χειρός\nΣτη μέση της καλύβας ήταν αναμμένη μια μεγάλη φωτιά. Γύρω από τη φωτιά κάθονταν εννιά παλικάρια, εκ των οποίων το ένα ήταν γυναίκα. Άλλα ήταν θηλυκά , αλλά με αρσενικό κεφάλι, άλλα ουδέτερα , αλλά με ανδρική ή γυναικεία μορφή, κάποια είχαν πολλά κεφάλια και λίγο ή πολύ, ήταν όλοι τους … περίπου τέρατα. Η γριά τους αναγνώρισε αμέσως και σφίχτηκε η καρδιά της.\nΈνας απ’ αυτούς σηκώθηκε κι αφού με μια σκούπα σάρωσε λίγο το πάτωμα, της έβαλε μια καρέκλα να κάτσει δίπλα στη φωτιά. Ήταν το Πασόκ.\n– Έλα γιαγιούλα να κάτσεις, να ζεσταθείς και να στεγνώσεις. Με γνωρίζεις εμένα;\n– Πως δε σε γνωρίζω; Σ’ έχω ψηφίσει και κάνα δυο φορές , που κακό χρόνο να’ χα.\n– Και τι γνώμη έχεις για μένα;\n– Τον κακό σου τον καιρό σκερβελέ! Τι γνώμη θέλεις να’ χω; Απάτη και κονόμα και σοσιαλιστικά φούμαρα. Ξεφτιλίσατε την τιμιότητα και κάνατε τη λαμογιά αξία. Πήρατε ένα βρομισμένο πηγάδι κι αντί να το καθαρίσετε το κάνατε βόθρο. Προδότης είσαι.\nΤο Πασόκ δεν είπε τίποτα και ξανάκατσε στη θέση του. Το λόγο πήρε το παλικάρι που το λέγαν Νέα Δημοκρατία.\n– Καλός είσαι και του λόγου σου! είπε η γριά. Παραμύθια και παραμύθιασμα. Το έθνος, η πατρίδα και τρίχες κατσαρές. Η τσέπη σας να φαρδαίνει κι ο κώλος σας να χοντραίνει. Πλακάκια κι εσείς με τους τραπεζίτες και τη χοντρή κονόμα. Μας διαλύσατε και μας ρημάξατε. Σκοτάδι και παπαδαριό και σκυμμένο κεφάλι. Ουστ!\nΤο λόγο πήρε το επόμενο παλικάρι που ήταν μια σταφιδιασμένη κυρία με κόκκινο φόρεμα.\n– Εγώ γιαγιά δεν είμαι σαν τους άλλους. Τι γνώμη έχεις για μένα;\n– Τον κακό σου τον καιρό κι εσύ! Ναι δεν είσαι σαν τους άλλους. Είσαι χειρότερη. Μπορούσες να φέρεις άλλον αέρα στην πατρίδα μας αλλά δεν το κανες. Κι όσοι σε πίστεψαν πιστά, τους εξαπάτησες. Από τη μια τους έβαζες να χύνουν το αίμα τους για το κόμμα και για τη μεγάλη ιδέα, κι από την άλλη τους διέγραφες. Σαν το αφορισμό που κάναν παλιά οι δεσποτάδες. Στο τέλος, όσους σε πίστεψαν , τους έκανες να μην έχουν που να σταθούν. Τώρα έχεις κι εσύ το μαγαζάκι σου και κοιτάς να μη χάσεις την πελατεία σου. Σιγά που χέστηκες για τα προβλήματα του λαού!\nΜετά σηκώθηκε το τέταρτο παλικάρι. Αυτός ήταν κανονικό παλικάρι. ΛΑΟΣ. Αυτό που λέμε, αρσενικό με τα όλα του.\n– Για μένα γιαγιούλα τι έχεις να πεις;\n– Τι να πω για σένα ρε φασίστα; Τίποτα δεν έχω να πω. Φτού σου!\nΤο λόγο πήρε ο Σύριζα. Επίσης παλικάρι κανονικό αλλά με πολλά κεφάλια.\n– Καλό κουμάσι είσαι κι εσύ. Ανεμομαζώματα διαβολοσκορπίσματα. Δεν κατέχετε που παν τα τέσσερα.\nΚατόπιν, τη γνώμη της γριάς ζήτησε η Δημοκρατική Αριστερά.\n– Τι να σου πω ρε γέρο ξούρα; Σα δε ντρέπεσαι σ’ αυτή την ηλικία να γυρεύεις αρχηγιλίκια και μασκαραλίκια! Διάβασε καναν Αστερίξ και μην αγχώνεσαι με τα προβλήματα του λαού.\nΜετά σηκώθηκε η Δημοκρατική Συμμαχία.\n– Χα! Καλώς την α την πέρδικα! Ουστ μωρή ξεφτιλισμένη που θα μας το παίξεις και σωτήρας!\nΗ γριά είχε στεγνώσει, είχε ζεσταθεί και δεν καταλάβαινε Χριστό. Επόμενο παλικάρι το Πανελλήνιο Άρμα Πολιτών.\n– Τι να σου πω παιδάκι μου. Φαινόσουν για πιο έξυπνος. Πρώτα έμπλεξες με τα σκατά. Μετά διαφώνησες μαζί τους και τελικά παρέμεινες στο βόθρο.\nΤελευταίος σηκώθηκε ο Ελεύθεροι Πολίτες.\n– Για να δούμε ρε γιαγιά, για μένα έχεις καμιά καλή κουβέντα;\n– Όχι! Γιατί να έχω; Ξεφτίλας είσαι κι εσύ.\n– Καλά γιαγιά. Άντε να κοιμηθούμε τώρα κι αύριο μέρα είναι.\nΤο πρωί που ξύπνησε η γριά, την αποχαιρέτησαν τα παλικάρια και της έδωσαν κι ένα σακούλι.\n– Άντε γιαγιά και καλό δρόμο. Πάρε κι αυτό το σακούλι , όμως πρόσεξε! Να το ανοίξεις μόνο σαν θα φτάσεις στο σπίτι σου.\nΠήρε η γριά το σακούλι, τους χαιρέτησε κι έφυγε. Σαν έφτασε στο σπίτι της το άνοιξε και τι να δει; Αγγουράκια τουρσί! Δοκίμασε ένα. Φοβερό! Λίγο ξινό αλλά καταπληκτικό. Εξάλλου της αρέσαν πολύ τα ξινά της γριάς. Έφαγε κι άλλο, ξετρελάθηκε. Τα έβαλε σε βάζα και περνούσε ζωή χαρισάμενη. Το μάθανε στη γειτονιά , ζηλέψαν ούλες. Μα μια γριά, μπαμπόγρια, ζήλεψε παραπάνω.\n– Και που τα βρήκες μωρή τ’ αγγουράκια;\n– Το και το… Στο δάσος που πήγα να μαζέψω ξύλα, ετσέ κι ετσέ.\nΦεύγει την άλλη μέρα η γριά, πάει κι αυτή στο δάσος, τάχαμου να μαζέψει ξύλα. Εξ’ επίτηδες νυχτώνεται και χάνει το δρόμο. Βλέπει το φως στην καλύβα και τραβά κατά κει. Χτυπάει την πόρτα.\nΑνοίγει την πόρτα και μπαίνει. Γύρω από μια μεγάλη φωτιά κάθονταν τα ίδια εννιά παλικάρια, που το ένα ήταν γυναίκα και που όλοι, λίγο πολύ ήταν τέρατα. Η γριά όμως δεν φοβήθηκε καθόλου.\nΣηκώθηκε το Πασόκ με μια σκούπα στο χέρι κι αφού καθάρισε λίγο το πάτωμα, της έβαλε μια καρέκλα να κάτσει δίπλα στη φωτιά.\n– Κάτσε γιαγιά να ζεσταθείς, κι άμα θες, πες μας και τη γνώμη σου για το Πασόκ.\n– Α παιδί μου, πολύ καλή η γνώμη μου. Κόμμα σοσιαληστρικό, ωραίο! Έχει κάνει του κόσμου τα καλά για το λαό. Κι αν τώρα μας έτυχε μια ψιλοαναποδιά, το Πασόκ έκανε ότι μπορούσε κι ακόμα κάνει. Ευτυχώς που ο Θεός της Ελλάδας μας έπεψε ένα τέτοιο κόμμα!\n– Και για μένα γιαγιά ποια είναι η γνώμη σου;\n– Πολύ καλή παιδί μου και για σένα. Τι θα ήταν η Ελλάδα δίχως τη Νέα Δημοκρατία και τον εθνάρχη μας; Όσα καλά μπορούσατε μας τα κάνατε κι εσείς. Ο θεός να σας φυλάει.\n– Για μένα γιαγιά έχεις κανέναν καλό λόγο; ρώτησε το παλικάρι με το κόκκινο φόρεμα.\n– Φυσικά κοπέλα μου. Κι εγώ ΚΚΕ ψηφίζω. Δίχως την επανάσταση τι είναι η ζωή τ’ ανθρώπου; Ένα τίποτα είναι.\nΜετά σηκώθηκε το ΛΑΟΣ.\n– Καλοί είστε και οι φασίστες αγόρι μου. Γιατί δίχως τους λύκους τι θα’ ταν τα πρόβατα; Ένα τίποτα θα’ ταν.\nΜε τη σειρά του, το παλικάρι ο Σύριζα, σηκώθηκε κι αυτό και χαιρέτησε τη γριά.\n– Την ευχή μου να’ χεις κι εσύ παιδί μου. Ο θεός να σας δίνει δύναμη κι υπομονή κι ομόνοια τόσοι που είστε. Και για το λαό μη χολοσκάτε. Θα βρει αυτός το δρόμο του. Εσείς να ‘στε καλά.\nΤο λόγο πήρε η Δημοκρατική Αριστερά\n– Μπράβο και σε σας! Καλά κάνετε και τα λέτε. Να ξέρουμε όλες τις απόψεις κι ας είναι όλες λάθος. Την ευχή μου να’ χεις κι εσύ.\n– Και για μένα τι γνώμη έχεις γιαγιά; ρώτησε η Δημοκρατική Συμμαχία\n– Πολύ καλή γνώμη έχω κοκόνα μου! Θαυμάζω και τον λεβέντη τον πατέρα σου. Μπράβο κορίτσι μου, μπράβο!\n– Και για μένα γιαγιά τι λες; ρώτησε το Δημοκρατικό Άρμα Πολιτών.\n– Τι να πω λεβέντη μου; Η ώρα η καλή. Χρειάζεστε κι εσείς. Όλοι χρειάζονται.\nΤελευταίος ρώτησε ο Ελεύθεροι Πολίτες.\n– Η ελευθερία είναι σπουδαίο πράγμα γιόκα μου. Όπως σπουδαίο είναι να είσαι και πολίτης.\nΤην άλλη μέρα που την αποχαιρετούσαν της έδωσαν κι ένα σακούλι.\n– Άντε γιαγιά και καλό δρόμο. Πάρε κι αυτό το σακούλι, όμως πρόσεξε! Να το ανοίξεις μόνο σαν θα φτάσεις στο σπίτι σου.\nΠήρε η γριά το σακούλι κι έφυγε χαρούμενη, νομίζοντας πως έχει αγγουράκια τουρσί.\nΌμως αυτό ήταν γεμάτο φαρμακερά φίδια. Και σαν έφτασε στο σπίτι της και τ’ άνοιξε, ξεχύθηκαν πάνω της και την κατάφαγαν.\nPrevious προπόνηση ορχήστρας Next αδέρφια Καλογεράκη\nΙαν. 19, 2012 @ 17:19:58\nΓλυκάθηκε η γριά με τα αγγούρια και ήθελε και σύκα…\nΚαλά να πάθει. Αλλά δεν θα πάθει μόνο αυτή, αλλά και όλοι εμείς.\nΕγώ λέω να φύγουμε από το ελλάντα όσο είναι καιρός.\nΘα μου πεις, για πού;\nΙαν. 19, 2012 @ 20:45:44\nΦίλε Χρήστο δεν πάμε πουθενά!\nΕδώ θα μείνουμε να φάμε τ΄αγγούρια (για αρχή)\nΤουλάχιστον δεν γλείφουμε την εξουσία ,να μη μας φάει το μαύρο φίδι.\nΔεν είμαστε τώρα για ξενητιές, γιατι θα πρέπει να ξανακούσουμε και όλα τα σχετικά τραγούδια του Στελάρα και… Άσε καλύτερα.\nΥ.Γ. Τι γίνεται ΚΑΙ με το δικό σου μπλογκ; Δεν μπορώ ν΄αφήσω σχόλιο\nΙαν. 19, 2012 @ 23:22:35\nΠολύ εύστοχο, προσεγμένο, ειδικά σε ορισμένα σημεία είναι για γέλια (και για κλάματα)!\nΜπράβο Solo! Εκ βαθέων μπράβο!\nΙαν. 20, 2012 @ 02:36:03\nMπραβοδέχομαι το μπράβο!\nΝαι , σε κάποια σημεια το κείμενο είναι για γέλια.\nΑυτά τα κείμενα απο δεικνύουν πως κάποιος που είναι για κλάματα μπορεί να γράφει κείμενα που είναι για γέλια\nΙαν. 20, 2012 @ 12:29:35\nΧαχαχα! Με Γάλλοι υπόθεση και σπουδαίο Κρήτη-Ρίο για πολλά ο αυτοσαρκασμός…\nΝα ‘σαι καλάθι μ’ όσο φέσι γραφέα.\nΙαν. 20, 2012 @ 13:38:26\nΔεν ξέρω γιατί δεν μπορείς να αφήσεις σχόλιο. Μου το έχουν πει κι άλλοι που διαχειρίζονται wordpress. Κάποιο κόλλημα θα υπάρχει, τεχνικό.\nΜια λύση – αν θες ντε και καλά να αφήσεις κάποιο σχόλιο – να κάνεις έξοδο από τον λογαριασμό σου και να αφήσεις σχόλιο ως «ανώνυμος» που θα υπογράφεις στο τέλος – για να ξέρω ποιος μιλεί.\nΙαν. 22, 2012 @ 18:00:25\nΔεν είναι τέτοιου τύπου το πρόβλημα. Με το που πατάς πάνω στα σχόλια , έστω και για να τα δεις μόνο, μπλοκάρει η σελίδα. Και δεν γυρίζει ούτε πίσω. Σε 3-4 μπλογκ το παθαίνω τελευταία.


Τόπος μαρτυρίου και θανάτου για τα ζώα το Φράγμα Πηνειού Ηλείας (video) – ΑW NEWS\nHome/ΕΛΛΑΔΑ/Τόπος μαρτυρίου και θανάτου για τα ζώα το Φράγμα Πηνειού Ηλείας (video)\nΤόπος μαρτυρίου και θανάτου για τα ζώα το Φράγμα Πηνειού Ηλείας (video)\n07/09/2021\tΕΛΛΑΔΑ 1 Views\nΣε «κολαστήριο» για τα ζώα και ειδικά για τους σκύλους, έχει μετατραπεί το φράγμα του Πηνειού στην Ηλεία, αφού καθημερινά ασυνείδητοι τα εγκαταλείπουν γνωρίζοντας πως τα κατοικίδια δεν μπορούν να βρουν δίοδο διαφυγής παρά μόνο αργό και βασανιστικό θάνατο. Οι τοπικές φιλοζωικές οργανώσεις είναι σε επαγρύπνηση διασώζοντας τα άτυχα πλάσματα ενώ ζητούν μετ’ επιτάσεως την αποπεράτωση ράμπας διαφυγής.\nΕθελοντές και πολίτες έχουν έρθει αντιμέτωποι με σκληρές εικόνες, αρκετές φορές όπως λένε έχουν βρει ζώα νεκρά, οστά από σκυλιά και άλλα ζώα, καθώς από το φράγμα είναι αδύνατον να διαφύγει κάποιο ζώο. Μια παλιά σιδερένια σκάλα είναι η μόνη διέξοδος. Τα ζώα περιφέρονται εκεί περιμένοντας τον μαρτυρικό τους θάνατο, πολλά από αυτά τραυματίζονται όταν τα πετούν από ύψος δεκάδων μέτρων.\nΤα τελευταία χρόνια, όπως καταγγέλλουν κάτοικοι και εθελοντές τα περιστατικά έχουν αυξηθεί και ζητούν από την περιφέρεια Δυτικής Ελλάδας να συνεχιστεί η κατασκευή ράμπας στο φράγμα για να μπορούν να διαφεύγουν τα ζώα.\nΤα ζώα που διασώζονται μεταφέρονται στο δημοτικό καταφύγιο Ήλιδας για να υιοθετηθούν.\nΡεπορτάζ: Ελίνα Κολύβα, Χρήστος Πλευριάς\nPrevious Γ. Οικονόμου για συνέντευξη Τσίπρα: Θέλησε να δείξει ότι ενδιαφέρεται για τη μεσαία τάξη\nNext Εθνική: Μπήκε ο Τζόλης – sports.ert.gr


Στάινμαϊερ για τις επιχειρήσεις κατά του ISIS - Newpost.gr\nΣτάινμαϊερ: Οι επιχειρήσεις κατά του ISIS θα χρειαστούν επιμονή\nΩς εγχείρημα που απαιτεί ''μεγάλη επιμονή'' χαρακτήρισε σε συνέντευξή του τις επιχειρήσεις κατά του Ισλαμικού κράτους ο υπουργός Εξωτερικών της Γερμανίας Βάλτερ Στάινμαϊερ.\nΔημοσίευση 1 Δεκεμβρίου 2015, 13:34 / Ανανεώθηκε 1 Δεκεμβρίου 2015, 13:35\nΕναντίον ενός αντιπάλου όπως το Ισλαμικό Κράτος χρειαζόμαστε μεγάλη επιμονή. Υπάρχει ακόμη δρόμος μέχρι να ηττηθεί η τρομοκρατική οργάνωση. Για την Συρία δεν αρκούν μόνο οι στρατιωτικές επιχειρήσεις, αλλά χρειάζεται και μια πολιτική ειρηνευτική διαδικασία.\nΣτρατιωτικά κάνουμε αυτό που χρειάζεται, αυτό που γνωρίζουμε καλύτερα και αυτό που μπορούμε να δικαιολογήσουμε πολιτικά. Η κυβέρνηση δεν ξεχνά τα φοβερά εγκλήματα για τα οποία ευθύνεται ο 'Ασαντ, αλλά όσο στην Συρία οι αντικρουόμενες δυνάμεις στρέφονται μόνο η μία εναντίον της άλλης, εξακολουθεί να χαίρεται το ΙΚ.\nΠρόσθεσε, επίσης, ότι «το καθεστώς του Μπασάρ αλ 'Ασαντ μπορεί τώρα να αποδείξει αν είναι πραγματικά πρόθυμο «να αγωνιστεί εναντίον του Ισλαμικού Κράτους ή θα συνεχίσει να χρησιμοποιεί βόμβες και χημικά εναντίον του ίδιου του λαού του».\nΟ πρόεδρος του συνδικάτου των γερμανικών ενόπλων δυνάμεων Αντρέ Βούστνερ προέβλεψε, μιλώντας νωρίτερα σήμερα στο πρώτο κανάλι της γερμανικής δημόσιας τηλεόρασης ARD ότι η επιχείρηση εναντίον του Ισλαμικού Κράτους θα διαρκέσει «πολύ περισσότερο από δέκα χρόνια», καθώς το ΙΚ δεν βρίσκεται μόνο στο Ιράκ και στην Συρία, αλλά σε όλη την βόρεια Αφρική, μέχρι το Μαλί και δεν αρκούν οι αεροπορικοί βομβαρδισμοί για να το αντιμετωπίσουν.\nΤην άποψη ότι δεν αρκούν οι βομβαρδισμοί, εξέφρασε και ο πρώην υπουργός 'Αμυνας Φραντς Γιόζεφ Γιουνγκ, επισημαίνοντας ότι θα χρειαστούν και χερσαίες δυνάμεις.\nΕπικριτική ωστόσο εμφανίστηκε η αντιπολίτευση, με την επικεφαλής των Πρασίνων Σιμόνε Πέτερ να αμφισβητεί τη νομική βάση της αποστολής, καθώς δεν υπάρχει, όπως αναφέρει, ψήφισμα των Ηνωμένων Εθνών για στρατιωτική αποστολή.\n«Αυτή η αποστολή δεν έχει ούτε πολιτικό στόχο ούτε πολιτικό σκεπτικό και για αυτό είναι αδικαιολόγητη», δήλωσε η κυρία Πέτερ στο ARD.\nΗ Αριστερά από την πλευρά της απορρίπτει κατηγορηματικά την στρατιωτική αποστολή και εξετάζει το ενδεχόμενο προσφυγής στο Ομοσπονδιακό Συνταγματικό Δικαστήριο. «Πρόκειται για σαφές σπάσιμο ενός ταμπού και ανεύθυνη (απόφαση), διότι έτσι αυξάνεται και εδώ ο κίνδυνος τρομοκρατίας», δήλωσε ο Πρόεδρος του κόμματος Μπερντ Ρίξινγκερ.\nΜΠΑΣΑΡ ΑΛ ΑΣΑΝΤ ΒΑΛΤΕΡ ΣΤΑΪΝΜΑΓΕΡ ΙΣΛΑΜΙΚΟ ΚΡΑΤΟΣ


Τί κάνω τώρα Θεέ μου; (Συγκλονιστική αληθινή ιστορία) – Μελισσούλες\nPosted on 20 Φεβρουαρίου, 2021 18 Φεβρουαρίου, 2021 από melissoules\nΤί κάνω τώρα Θεέ μου; (Συγκλονιστική αληθινή ιστορία)\nΕτούτη είναι μια αληθινή ιστορία, που μας την αφηγήθηκε κάποιος που την έζησε από κοντά. Ο άντρας και η γυναίκα ήταν πρόσφυγες από την Σμύρνη.\nΠροηγούμενο άρθροΠροηγούμενο Η βασιλεία των ουρανών, μέσα μας βρίσκεται.\nΕπόμενο άρθροΕπόμενη Ο Μονόλογος του Θεού


Elif: Κρίσιμες στιγμές για τον Σελίμ! Έφτασε η μέρα της δίκης! (Photos & Video) - Newsbomb\nMEDIA 24 Οκτ 2019 14:32\nElif: Κρίσιμες στιγμές για τον Σελίμ! Έφτασε η μέρα της δίκης! (Photos & Video)\nΤο νέο επεισόδιο της Elif στο Star θα σας καθηλώσει!\nΕίναι η μέρα της δίκης του Σελίμ αλλά εκείνος δε θέλει να έρθει στο δικαστήριο κανένας από τους αγαπημένους του. Όλοι γνωρίζουν πόσο περήφανος είναι και πώς θα ένιωθε άσχημα να τον δουν σε αυτή την κατάσταση για αυτό και σέβονται την επιθυμία του.\nΗ Ελίφ επιστρέφει το σκυλάκι στον Γιουσούφ και τον ρωτάει αν θα της το ξαναδώσει κάποια στιγμή. Εκείνος συμφωνεί. Η Ελίφ τα πηγαίνει καλά με όλους τους συμμαθητές της εκτός από την Μπερίλ. Οι εργάτριες στο εργαστήρι ραπτικής είναι αναστατωμένες επειδή λήστεψαν ένα κομμωτήριο στη γειτονιά.\nΟ Γιουσούφ κρατάει το σκυλάκι του στα χέρια και εκείνο γαβγίζει όταν βλέπει έναν τύπο. Ο Γιουσούφ αναρωτιέται γιατί. Ο τύπος επιτίθεται στη Μελέκ όταν εκείνη πηγαίνει να πάρει την Ελίφ από το σχολείο. Ο Γιουσούφ είναι αυτός που τη σώζει από τα χέρια του.\nΟ Βεϊσέλ και η Τουλάι υπολογίζουν το εισόδημά τους και ο άντρας λαμβάνει μήνυμα από την πελάτισσα του, την οποία ζηλεύει η Τουλάι, πως θα μαζευτούν με τις φίλες της και να έρθει ξανά για να αγοράσουν από το εμπόρευμά του. Ο Σερντάρ λέει στην Γκόντζα πως πρέπει να πάει να επιβλέψει το χτίσιμο του σπιτιού τους. Η Γκόντζα ζητάει να έρθει και εκείνη αλλά εκείνος της λέει πως δε συμφωνεί και φεύγει. Ο Σερντάρ πηγαίνει στο νοσοκομείο και η Γκόντζα του τηλεφωνεί. Της λέει πως είναι σε μια συνάντηση αλλά όταν κλείνει το τηλέφωνο βλέπει την Γκόντζα να στέκεται μπροστά του.\nΤι θα δούμε στο νέο επεισόδιο της σειράς.\nΟ Σερντάρ θέλει να της εξηγήσει αλλά εκείνη δεν του του επιτρέπει. Η Γκόντζα επιστρέφει σπίτι της και μαζεύει τα πράγματα του Σερντάρ. Όταν φτάνει και εκείνος του λέει πως η σχέση τους τελείωσε και πως θέλει διαζύγιο. Επίσης του λέει πως ξέρει ότι δεν έχτιζε ποτέ σπίτι και πως γνωρίζει και για την κρυφή εταιρία του. Τον διώχνει χωρίς δεύτερη κουβέντα.\nΏρες μετά ο Σερντάρ επιστρέφει μεθυσμένος να χτυπάει την πόρτα της Γκόντζα και να ικετεύει να μιλήσουν γιατί δεν θέλει να χωρίσουν…\nΕίναι η μέρα της δίκης του Σελίμ αλλά εκείνος δε θέλει να έρθει στο δικαστήριο κανένας από τους αγαπημένους του.


Μηχανήματα και εξοπλισμός κατασκευής Ειδικά ρουλεμάν, Ειδικά ρουλεμάν, Κατασκευαστικά μηχανήματα & Εξοπλισμός Ρουλεμάν Κατασκευαστές και προμηθευτές στην Κίνα\nΠεριγραφή:Μηχανήματα και εξοπλισμός κατασκευής Ειδικά έδρανα,Ειδική ρουλεμάν, Μηχανήματα και εξοπλισμός κατασκευής Ρουλεμάν,,,\n HomeΠροϊόνταΜηχανήματα και εξοπλισμός κατασκευής Ρουλεμάν\nΜηχανήματα και εξοπλισμός κατασκευής Ρουλεμάν (Total 3 Products)\nΚατηγορία προϊόντος της Μηχανήματα και εξοπλισμός κατασκευής Ρουλεμάν, είμαστε εξειδικευμένο κατασκευαστές από την Κίνα, Μηχανήματα και εξοπλισμός κατασκευής Ειδικά έδρανα, Ειδική ρουλεμάν προμηθευτών / εργοστάσιο, χονδρική υψηλής ποιότητας προϊόντα της Μηχανήματα και εξοπλισμός κατασκευής Ρουλεμάν Ε & Α και την κατασκευή, έχουμε την τέλεια εξυπηρέτηση μετά την πώληση και τεχνική υποστήριξη. Προσβλέπω στη συνεργασία σας!\nΜηχανήματα κατασκευής και εξοπλισμού Ρουλεμάν\nΜηχανήματα και εξοπλισμός κατασκευής Ρουλεμάν συμπλέκτη\nΚΑΤΑΣΚΕΥΑΣΤΙΚΑ ΜΗΧΑΝΗΜΑΤΑ & ΕΞΟΠΛΙΣΜΟΣ ΚΑΜΙΝΑΔΕΣ ΕΦΑΡΜΟΓΗ 1. Ο εσωτερικός δακτύλιος των εδράνων περιστρέφεται. 2. Μερικές φορές, τα απορρίμματα σκόνης και δεν είναι εύκολο να καθαριστεί πριν από τη συναρμολόγηση των σωματιδίων σκόνης σε...\nΜΗΧΑΝΗΜΑΤΑ ΚΑΤΑΣΚΕΥΗΣ ΜΗΧΑΝΗΜΑΤΩΝ & ΕΞΟΠΛΙΣΜΟΥ ΕΦΑΡΜΟΓΗ 1. Περιβάλλουσα ρουλεμάν γεμάτα με υδρατμούς, σκόνη. 2.Επικοινωνήστε συχνά με τη λάσπη. 3.Χρησιμοποιείτε σε υψηλή θερμοκρασία και αλπική περιοχή. ΠΑΡΑΔΟΣΗ Η διάταξη στεγανοποίησης των...\nΚΑΤΑΣΚΕΥΕΣ ΜΗΧΑΝΗΜΑΤΑ & ΕΞΟΠΛΙΣΜΟΣ ΚΑΛΥΜΜΑΤΑ ΧΑΡΑΚΤΗΡΙΣΤΙΚΑ ΠΡΟΪΟΝΤΟΣ 1. Περιστρεφόμενος εξωτερικός δακτύλιος ρουλεμάν. 2. Αν η θερμοκρασία είναι πάνω από 130 ℃, η πραγματική θερμοκρασία λειτουργίας υπερβαίνει τους 160 ℃. 3. Το έδρανο θα...\nΚίνα Μηχανήματα και εξοπλισμός κατασκευής Ρουλεμάν Προμηθευτές\nΚατασκευαστικά μηχανήματα και εξοπλισμός έδρανα\nΥψηλής καθαρότητας ειδικό χάλυβα κατασκευή δαχτυλίδια και μπάλες?\nΟι εσωτερικοί και εξωτερικοί δακτύλιοι με την κατάλληλη καμπυλότητα της αυλάκωσης, μειώνουν τον αριθμό των σφαιρών.\nΕσωτερικός δακτύλιος με εγκοπή σχήματος "V".\nΕξαιρετική απόδοση σφράγισης τριών σχεδιασμών επαφής με τα χείλη.\nΜεγάλη διάρκεια ζωής-κόπωση, ζωή λίπανσης, ζωή σφραγίσματος\nΥψηλή απόδοση ταχύτητας\nΥψηλή ικανότητα σφράγισης\nΕξαιρετική κατάσταση λειτουργίας και χαμηλής θερμοκρασίας.\nΧαμηλή ροπή εκκίνησης.\nΜηχανήματα και εξοπλισμός κατασκευής Ειδικά έδρανα Ειδική ρουλεμάν Μηχανήματα και εξοπλισμός κατασκευής Ρουλεμάν\nΜηχανήματα και εξοπλισμός κατασκευής Ειδικά έδρανα


Η άθληση θέλει super foods κι εμείς βρεθήκαμε στο ναό τους - OneMan Food | Oneman\nΗ άθληση θέλει super foods κι εμείς βρεθήκαμε στο ναό τους\nΜια μικρή γαστριμαργική περιπλάνηση σε όσα εκλεκτά έχει να προσφέρει η Costa Navarino στους τυχερούς συμμετέχοντες του Navarino Challenge.\nΤο ωραίο με το moto του Navarino Challenge, το “Eat well, run well, live well”, είναι ότι ο καθένας μπορεί να διαλέξει το αγαπημένο συνθετικό του, αν και όσοι πρεσβεύουν σωστά τις αξίες του υγιούς αθλητισμού, τα υποστηρίζουν και τα τρία εξίσου. Εγώ, για λόγους που θέλω 150.000 λέξεις για να εξηγήσω, στέκομαι πάρα πολύ στο “Eat well”. Θέλεις επειδή δεν έχω διάγει λιτό διατροφικό βίο; Θες επειδή τα τελευταία χρόνια έχω αντιληφθεί τη σημασία της σωστής διατροφής στην ενέργεια και τις δυνάμεις του οργανισμού μου; Όπως και να 'χει, το να προσέχεις και να ξέρεις τι πρέπει να βρίσκεται στο πιάτο σου, ειδικά αν αθλείσαι, οφείλει να είναι ένα σημαντικό κομμάτι της καθημερινότητάς σου.\nΞέρω, ξέρω, είναι δύσκολο να ακολουθήσεις συμβουλές ειδικά σε ένα θέμα όπως η διατροφή, πόσο μάλλον αν δεν πρόκειται να κάνεις δίαιτα για να χάσεις βάρος. Αλλά όταν βιώσεις την εμπειρία Navarino Challenge με όσα υπέροχα έχει να προσφέρει διατροφικά στους επισκέπτες του, θα αντιληφθείς ότι το “Eat well” είναι όχι απλά φανταστικό για τον οργανισμό σου αλλά και κάτι που οφείλεις να κάνεις κομμάτι της καθημερινότητάς σου.\nΣτην Costa Navarino και στις πάρα πολλές επιλογές που έχεις στο θέμα φαγητό, από το κλασικό αγαπημένο Morias Restaurant στον μπουφέ του οποίου χτυπά η καρδιά του τριημέρου στο διαχρονικό 1827 lounge & bar και τις πάρα πολλές επιλογές ελληνικής, μεσογειακής και διεθνούς κουζίνας στα Flame, Armyra, da Luigi, Taverna, BarBouni, inbi, Nargile, Pero, Kafenio & Deli, Souvlakerie και το – σε απόσταση αναπνοής από τις νεροτσουλήθρες – The Diner, θα βρεις την δική σου διατροφική Ιθάκη. Πολλοί από τους επισκέπτες του τριημέρου του Navarino Challenge θέλουν χορταστικές επιλογές, θέλουν χορταστικά πρωινά με τηγανητά αυγά και μια πανδαισία αλλαντικών, θέλουν μεσημεριανά με burger δίπλα στην πισίνα και sushi παρέα με τρομερά cocktail το βράδυ.\nΥπάρχουν όμως κι εκείνοι που θέλουν, στο πνεύμα του τριημέρου, να μάθουν να τρέφονται όχι μόνο πλούσια αλλά και σωστά, με αγνά προϊόντα της ελληνικής γης και του γαστρονομικού δαιμονίου των σεφ που τιμούν τις κουζίνες σε όλα τα εστιατόρια της Costa Navarino.\nΤο τριήμερο 9, 10 και 11 Σεπτεμβρίου μπορείς να περιπλανηθείς σε γεύσεις και αισθήσεις αλλά ειδικά τη φετινή χρονιά, μπορείς να έχεις τον νου σου στους καταλόγους και τις ειδικές σημάνσεις στον μπουφέ του Morias Restaurant για τα λεγόμενα Super Foods. Η λογική των Super Foods έχει μπει ούτως ή άλλως για τα καλά στη ζωή του Έλληνα αλλά σε θεωρητικό επίπεδο. Στο Navarino Challenge θα έχεις την ευκαιρία όχι απλά να ανακαλύψεις μερικά Super Foods τα οποία δεν γνώριζες αλλά και να δεις μερικούς πάρα πολύ ωραίους γευστικούς συνδυασμούς.\nΓνώριζες ας πούμε τις ευεργετικές ιδιότητες του άγριου σολομού; Μία από τις πλουσιότερες πηγές ωμέγα-3 λιπαρά οξέα με υψηλή περιεκτικότητα σε πρωτεΐνες. Το πόσο σημαντικοί είναι οι ξηροί καρποί στην καθημερινή διατροφή χάρη στην ενέργεια που χαρίζουν σε κάθε τους μορφή; Ή το πόσο καθοριστικά σημαντικό Super Food είναι το ίδιο το λεμόνι όταν το προσθέτεις στο φαγητό σου; Ξέρεις ότι τα αποξηραμένα σύκα, τα δαμάσκηνα και οι χουρμάδες αποτελούν μια συμπυκνωμένη πηγή θρεπτικών συστατικών που προάγουν την υγεία; Τα Super Foods είναι ένας εκπληκτικός κόσμος γεύσεων και μυστικών τον οποίο αξίζει να εξερευνήσεις. Και μόλις εκείνος ανοιχτεί μπροστά σου, θα αντιληφθείς τα πάρα πολύ μεγάλα οφέλη για τον οργανισμό σου ειδικά αν αθλείσαι και χρειάζεσαι να είσαι διαρκώς γεμάτος ενέργεια.\nΕπειδή όμως η γεύση είναι εκείνη που παίζει τον πρωτεύοντα ρόλο στις επιλογές σου, φρόντισε να πάρεις όλα τα μαθήματα συνδυασμών και γεύσης από τα πιάτα που θα δεις εκεί. Εμπειρίες είναι η ζωή μας στο θέμα τις γεύσεις και ο καθένας μας μπορεί να “κλέψει” προτάσεις και ιδέες που έχουν τρομερό αποτέλεσμα στο μάτι και το στομάχι.\nΗ εμπειρία στην Costa Navarino ξεκινά από τον πρωινό μπουφέ στο Morias restaurant, με τον πιο πλήρη μπουφέ που έχεις δει στη ζωή σου για πρωινό. Φέτος είναι ακόμα πιο ενισχυμένος, ακριβώς στα πρότυπα του “Eat well”, με επιλογές που σε γεμίζουν ζωή και ενέργεια. Chia seeds με φρούτα, μπουκιές ενέργειας, scrambled eggs μόνο από ασπράδι και πάρα πολύ γευστικά ενεργειακά smoothies είναι μόνο λίγες από τις επιλογές που θα βρεις.\nΟι σεφ μάζεψαν τα πιο δυναμωτικά στοιχεία της φύσης για το δικό σου πιάτο. Για την δική σου προετοιμασία όχι απλά για το τρέξιμο της Κυριακής αλλά για όλες τις πάνω από 15 δραστηριότητες που θα μπορείς να απολαύσεις σε αυτόν τον όμορφο τόπο. Εκεί που παντρεύονται η ιστορία, με την ελληνική γη, την πολυτέλεια και τον αθλητισμό.\nΤις επόμενες εβδομάδες θα σου δώσουμε κι άλλους λόγους να βρίσκεσαι κι εσύ στην παρέα μας στις 9, 10 και 11 Σεπτεμβρίου για άλλο ένα Navarino Challenge. Μην χάσεις την ευκαιρία να είσαι εκεί.


Φόρεμα, η αποθέωση της κομψότητας - Madame LeFo\nH νέα σεζόν αποθεώνει τη θηλυκότητα, καλώντας μας να φορέσουμε φόρεμα, που υμνεί τη γυναικεία ομορφιά. Φόρεμα που αγαπά τα αιθέρια υφάσματα και τα εκτυφλωτικά χρώματα, τα ρομαντικά λουλούδια και τα αφηρημένα prints. Φέτος την άνοιξη λοιπόν, φορέστε το από το πρωί ως το βράδυ, και θα είστε μέσα στο πνεύμα της σεζόν…\nΈστω κι αν ο καιρός δεν το επιτρέπει απόλυτα, οι γνωστές bloggers απέδειξαν ότι το φόρεμα φοριέται κάτω από οποιεσδήποτε καιρικές συνθήκες! Φορέστε λοιπόν κι εσείς το φόρεμα σας και θα είστε στο πνεύμα της μόδας. Επιλέξτε ανάλογα, ένα κλασικό φόρεμα, ένα εμπριμέ boho φόρεμα με λουλούδια ή με ψυχεδελικά μοτίβα.\nΤο βράδυ τολμήστε ένα maxi φόρεμα σε έντονες αποχρώσεις. Ας δούμε λοιπόν, τους πιο αντιπροσωπευτικούς τύπους φορέματος και πως επέλεξαν να το φορούν και να το αναδεικνύουν οι influencers.\nΦόρεμα παντός… καιρού!\nΌπως κάθε άνοιξη, οι περισσότερες collection της σεζόν παρουσίασαν το αγαπημένο θέμα των σχεδιαστών: Τα εμπριμέ και τα λουλούδια. Από μικρά στιλ Liberty μέχρι μεγάλα ρομαντικά και ψυχεδελικά των ’70s, τα μπουκέτα άνθησαν και έχουν την τιμητική τους.\nΜε ενδιαφέρουσες αναφορές σε προηγούμενες δεκαετίες αλλά και.. εξαιρετική μαεστρία, οι fashion designers δημιουργούν τα ανθισμένα κομμάτια της γυναικείας γκαρνταρόμπας!\nΣε midi ή maxi εκδοχή κυρίως, οι συλλογές των μεγάλων οίκων μόδας δεν αφήνουν μεγάλα περιθώρια διαφωνίας: τα νέα floral είναι πραγματικά το it κομμάτι της σεζόν.\nΚι αν δεν το επιτρέπει ο καιρός, θα το φορέσετε με μποτάκια μέχρι τον αστράγαλο (π.χ. τα αγαπημένα σας λευκά ankle boots) ή ακόμη και με sneakers για περισσότερη άνεση.\nΚι όταν αλλάξουν οι συνθήκες, μια ψηλοτάκουνη γόβα ή τα σανδάλια σας, θα σας καλύψουν ολοκληρωτικά. Εννοείται, μια τσάντα στα αντίστοιχα χρώματα, θα ολοκληρώσει γοητευτικά την εμφάνισή σας.\nΜε πειραματισμούς στις φόρμες και στον όγκο, σε κλασικές γραμμές ή και σε boho style, οι επιλογές είναι τόσες πολλές και καλύπτουν και τα πιο δύσκολα γούστα. Πάντως, είναι καλό να έχετε υπόψη σας ότι τα μικρά εμπριμέ σε σκουρόχρωμο φόντο ταιριάζουν στις γεμάτες σιλουέτες. Επίσης, καλό είναι να θυμάστε ότι το εμπριμέ επιβάλλεται και στα αξεσουάρ: τσάντες, παπούτσια, φουλάρια και ζώνες.\nΚλασική αξία το little black dress, όμως, φέτος η μόδα επιτάσσει και πολλές δόσεις ρετρό style. Εμπνέεται δηλαδή από τα ’40s, τα ’50s και τα ’60s, τις χρυσές δεκαετίες, όταν η κομψότητα κυριαρχούσε στις εμφανίσεις των γυναικών.\nΠολλοί σχεδιαστές αποτίνουν φέτος φόρο τιμής στη φινέτσα με τα ρούχα και τα αξεσουάρ που σχεδίασαν για εμάς. Αν λατρεύετε αυτή την τάση, ρίξτε μια ματιά στις εμφανίσεις των διασημοτήτων και εμπνευστείτε για να έχετε κι εσείς τον αέρα της πραγματικής ντίβας.\nΓια περισσότερες ιδέες για τις ανοιξιάτικες εμφανίσεις σας κάντε κλικ εδώ\nΒρήκαμε τα 10 νέα trends που θα φορέσουμε την Άνοιξη\nTags: DRESS, FASHION, FLORALS, PRINTS\nΤην τελευταία οκταετία η Olympia Le – Tan, η Γαλλίδα…\nΌλα όσα είδαμε στο φαντασμαγορικό Intimissimi show\nΤο νέο φαντασμαγορικό Intimissimi show είχε όλα τα “προσόντα” για να…


Κομματικές καταβολές δημοσίων προσώπων. - Προβολή θέματος • Phorum.gr\nΚομματικές καταβολές δημοσίων προσώπων.\nΜέλη σε αυτή την Δ. Συζήτηση: krateos75 και 22 επισκέπτες\nαπό Et Tu, Healy » Ιούνιος 20th, 2011, 1:33 pm\nhttp://www.paron.gr/v3/new.php?id=61597 ... e=1&mode=1\nΜε αφορμή την επέτειο του Πολυτεχνείου (37 χρόνια μετά) η στήλη ΝΕΟΣ ΠΟΛΙΤΗΣ και «ΤΟ ΠΑΡΟΝ» θέλησαν να καταγράψουν, ει δυνατόν συγκεντρωτικά και κατά το δυνατόν εξαντλητικά, τα βασικά πρόσωπα της αποκαλούμενης «γενιάς του Πολυτεχνείου», που και μετά τη φοιτητική τους πορεία διατήρησαν δημόσια (πολιτική ή μη) παρουσία. Η θρυλική μέχρι πριν από λίγα χρόνια γενιά δεν έχει σαφή όρια, οπότε κάθε παρουσίαση ενέχει τον κίνδυνο αυθαιρεσίας. Προτιμήσαμε να ακολουθήσουμε το ρίσκο της κατηγοριοποίησης που ακολουθεί, βασισμένοι σε απόψεις πολλών εκ των συμμετεχόντων, ερευνώντας τις πηγές και τις μαρτυρίες. Μια τέτοιου εύρους καταγραφή, όπως αυτή που επιχειρούμε, είναι φυσικό να περιέχει και παραλείψεις αλλά και κάποια λάθη, φυσικά σε καμία περίπτωση ηθελημένα, μικρής πιστεύουμε έκτασης, κυρίως για όσους από τους αναφερόμενους δεν είχαν δημόσια παρουσία μετά τον φοιτητικό συνδικαλισμό.\nΔεδομένων των συζητήσεων που γίνονται τον τελευταίο χρόνο για τα επιτεύγματα, αλλά και τις παραλείψεις (ή τα εγκλήματα από πλευράς «αξιοποίησης - εκμετάλλευσης» της παρουσίας και της συμμετοχής τους εκείνες τις ηρωικές ώρες) της γενιάς του Πολυτεχνείου, καλούμε τους αναγνώστες μας να διαβάσουν και να εκτιμήσουν οι ίδιοι τον τελικό θετικό ή αρνητικό αντίκτυπο της δημόσιας παρουσίας καθενός.\nΠάλλης Στρατής (Φαρμακευτικό Αθήνας),\nΑντι-ΕΦΕΕ, έντονη αντιδικτατορική δράση, ΠΣΚ, επί πολλά χρόνια στέλεχος του ΚΚΕ, διετέλεσε δήμαρχος Μυτιλήνης.\nΠαπαγιαννόπουλος Γιώργος (Αρχιτεκτονική Φλωρεντίας), στο αντιδικτατορικό κίνημα ως μέλος του ΠΑΣΚ, οργανωτής των «Φίλων του ΠΑΣΚ». Μεταπολιτευτικά ΠΑΣΠ, στέλεχος της Νεολαίας ΠΑΣΟΚ. Θρυλείται ότι είναι εκ των συντακτών της ιδρυτικής διακήρυξης του ΠΑΣΟΚ (3η Σεπτέμβρη), διεγράφη από το ΠΑΣΟΚ το 1976. Πέρασε από τη Σοσιαλιστική Πορεία, υπήρξε ιδρυτικό μέλος αργότερα της ΕΑΡ. Ανένταχτος, εργάζεται στο ΥΠΕΧΩΔΕ,\nέχει γράψει πολλά βιβλία και αρθρογραφεί στο «ΠΑΡΟΝ της Κυριακής».\nΑθανασίου Δημήτρης (Πολυτεχνική Πάτρας), ΠΣΚ και ΚΝΕ πριν από τη μεταπολίτευση, με αντιδικατορική δράση και ηγετική παρουσία στην Πάτρα, ως φοιτητής και ως πολίτης. Στέλεχος του ΚΚΕ επί χρόνια, διετέλεσε δημοτικός σύμβουλος και αντιδήμαρχος Πάτρας για 12 χρόνια, ενώ είχε έντονη παρουσία και στο ΤΕΕ. Ήταν παντρεμένος με τη σύντροφό του στους αντιδιδακτορικούς αγώνες Τζόγια Καπάτου. Απεβίωσε φέτος.\nΜπαλαούρας Μάκης (ΑΣΟΕΕ), συνελήφθη και βασανίστηκε επί χούντας, ήταν ο μοναδικός φοιτητής που εμφανίστηκε με σημάδια βασανισμού δημόσια, σε δικαστήριο, επί δικτατορίας (φωτογραφία περιοδικού «Επίκαιρα»). Μεταπολιτευτικά στέλεχος του Ρήγα, στην ΕΦΕΕ, στο ΚΚΕ Εσωτ. και ΚΚΕ Εσωτ. -\nΑΑ. Τραπεζοϋπάλληλος, για χρόνια συνδικαλιστής στην ΟΤΟΕ. Πρόσφατα έγινε πάλι θέμα στα ΜΜΕ διότι σε συνάντηση συνδικαλιστών κεντρικών τραπεζών της Ευρωζώνης με τον διοικητή της ΕΚΤ Ζαν Κλοντ Τρισέ τον κατηγόρησε ότι γνώριζαν την κατάσταση στην Ελλάδα και την έκρυβαν για να βρεθεί το «πειραματόζωο» των αλλαγών.\nΤόκας Μάριος (Νομική Αθήνας), μέλος της ΑντιΕΦΕΕ και της ΚΝΕ, συνελήφθη και βασανίστηκε φριχτά από τη χούντα. Ένας από τους λίγους σχετικά Κυπρίους με ενεργό παρουσία στο ελλαδικό φοιτητικό κίνημα. Είναι ο μετέπειτα γνωστός μουσικοσυνθέτης. Απεβίωσε, κτυπημένος από την επάρατο.\nΗ μεταπολιτευτική γενιά του Πολυτεχνείου είναι ίσως η πιο δύσκολα οριζόμενη και προσδιοριζόμενη. Κατά την ανάλυσή μας αλλά και κατά πολλές μαρτυρίες και πηγές σε αυτήν την κατηγορία της γενιάς του Πολυτεχνείου ανήκουν όσοι επηρεάστηκαν μέσω των πολιτικών διαδικασιών από τους αντιχουντικούς αγωνιστές αλλά και από τη διαδικασία αποχουντοποίησης των ιδρυμάτων. Δεν πρέπει να ξεχνάμε ότι οι περισσότεροι από τους φοιτητές επί χούντας (με ή χωρίς δράση) δεν ασχολήθηκαν με τον φοιτητικό συνδικαλισμό μετά τη μεταπολίτευση, αφήνοντας χώρο στους νέους φοιτητές 18-20 ετών. Σε αυτήν την κατηγορία πιθανόν να συναντάμε τις περισσότερες παραλείψεις προσώπων και γι' αυτό οι παρατηρήσεις των αναγνωστών μας είναι πάντα ευπρόσδεκτες.\nΑγωνιστές ενάντια στη χούντα\nΓραμματικάκης Γιάννης (ΦΜΣ Αθήνας),\nΕΧΟΝ (Νεολαία Χριστιανικής Δημοκρατίας), ένας από τους ελάχιστους συνδικαλιστές του χώρου. Διετέλεσε διευθυντής της εφημερίδας «Χριστιανική». Καθηγητής Πανεπιστημίου.\nΔημάκας Λουκάς (Οικονομικό Αθήνας),\nΠΑΣΠ, ηγετική μορφή της φοιτητικής παράταξης του ΠΑΣΟΚ. Δημοσιογράφος πολιτικού ρεπορτάζ, βραβευμένος.\nΕυθυμίου Μαρούλα (Φιλοσοφική Αθήνας), ανεξάρτητη, ΠΣΚ, ΚΝΕ, αδελφή του Πέτρου Ευθυμίου (βουλευτής ΠΑΣΟΚ), καθηγήτρια\nΙστορίας στο Πανεπιστήμιο Αθηνών.\nΤελευταία επεξεργασία απο Et Tu, Healy την Ιούνιος 20th, 2011, 1:36 pm, επεξεργάστηκε 1 φορές συνολικά.\nRe: Κομματικές καταβολές δημοσίων προσώπων.\nαπό Et Tu, Healy » Ιούνιος 20th, 2011, 1:35 pm\nΕίναι βέβαιο ότι ιδιαίτερα σε όσους βασανίστηκαν, φυλακίστηκαν, έζησαν στην παρανομία κ.λπ. οφείλουμε όλοι ένα μεγάλο ευχαριστώ. Ωστόσο, με την άνεση που δίνει η ιστορική απόσταση, έχει ξεκινήσει ήδη μια κριτική αποτίμηση του ευρύτερου πολιτικού ρόλου που έπαιξε η γενιά του Πολυτεχνείου στις ακολουθούμενες πολιτικές στην Ελλάδα από το 1974 εώς σήμερα. Ιδιαίτερα η νεολαία σήμερα, που θεωρεί αυτονόητη τη δημοκρατική ομαλότητα, έχει άλλα ζητούμενα. Πολλοί κατηγορούν ήδη συλλήβδην τη γενιά του Πολυτεχνείου ότι με την πολιτική, κοινωνική και οικονομική της παρουσία, αλλά κυρίως με τη δύναμη των (κρατικιστικών εν πολλοίς) ιδεών, έριξε τη χώρα στα βράχια. Οι κατηγορίες προέρχονται από μια γενιά που αποτελεί, κατά κανόνα, τα βιολογικά παιδιά της γενιάς του Πολυτεχνείου, όμως και από κόσμο της ίδιας ηλικίας ή και λίγο μεγαλύτερο. Ούτως ή άλλως η κοινωνία και η χώρα, ιδίως οι νεώτεροι, βρίσκονται τώρα μπροστά σε μια τελείως διαφορετική πρόκληση, που αλλάζει πολλές από τις σταθερές που ξέραμε. Όλοι, νεώτεροι και μεγαλύτεροι, αθώοι ή ένοχοι για τη μέχρι σήμερα πορεία, θα κριθούμε αύριο από όσα καταφέρουμε σήμερα, μπροστά στην κρίση. Όπως ήδη συζητείται, δημιουργείται\n«η γενιά του Μνημονίου».\nαπό talaipwros » Ιούνιος 20th, 2011, 1:37 pm\nΣεντονι του Μηνα\nαπό Xanthippos » Ιούνιος 20th, 2011, 2:01 pm\nεγω εβγαλα 3 συμπερασματα\n1) ολη η σαρα και η μαρα της σημερινης πολιτικης σκηνης στεκει αγερωχη απο τοτε .\n2) ολα τα ΜΜΕ ειναι αριστεροκρατουμενα\n3)we are fucked up...\nαπό Gracchus Babeuf » Ιούνιος 20th, 2011, 2:11 pm\nGuido Anselmi έγραψε:\nΜανωλάκος Μάνος (Φαρμακευτική Αθήνας), ΔΑΠ, κεντρικό στέλεχος της ΟΝΝΕΔ και αντιπρόεδρός της επί Μιχαλολιάκου. Στην περίοδο Αβέρωφ της ΝΔ έλαβε το παρατσούκλι «στρατηγός» διότι οργάνωνε τις δυναμικές δράσεις και τις ομάδες κρούσης της ΟΝΝΕΔ. Θεωρούνταν βίαιος από τους αντιπάλους, αλλά συμμαχητές του τον κατηγορούσαν ότι έδινε εντολές «ορμάτε παλικάρια» από τα μετόπισθεν.\nΕγγραφη: Ιανουάριος 20th, 2007, 12:59 am\nΤο μέλος Gracchus Babeuf, σύμφωνα με τους όρους χρήσης που αποδέχτηκε κατά την εγγραφή του, φέρει την αποκλειστική ευθύνη της παραπάνω δημοσίευσης, των απόψεων/θέσεων που εκφράζονται μέσω αυτής, καθώς και την επιλογή συνδέσμων που τυχόν συμπεριλαμβάνονται. Για άμεση επικοινωνία με τον διαχειριστή του phorum.gr στο email: admin(@)phorum.gr\nαπό Έκτορας » Ιούνιος 20th, 2011, 2:13 pm\nΒαστάτε με ρε, θα τον δείρω\nαπό Έκτορας » Ιούνιος 20th, 2011, 2:16 pm\nΛιγνός Γιώργος Ρήγας, μέλος του ΚΣ της ΕΚΟΝ ΡΦ. Ασχολήθηκε με τον εφοπλισμό. Σήμερα σύμβουλος επιχειρήσεων και ΜΚΟ,\nαπό Xanthippos » Ιούνιος 20th, 2011, 2:25 pm\nGracchus Babeuf έγραψε:\nΕ οι στρατηγοι πισω καθονται να δινουν εντολες ρε\nαπό Alan Smithee » Ιούνιος 20th, 2011, 3:10 pm\nνωρίς δεν αρχίσανε φέτο τα επετειακά;


Ελευσίνα:Πήγαιναν με αυτοκίνητο και trailer κι έπαιρναν ότι μπορούσαν από παροπλισμένο πλοίο. - Tromaktiko.gr\nΕλευσίνα:Πήγαιναν με αυτοκίνητο και trailer κι έπαιρναν ότι μπορούσαν από παροπλισμένο πλοίο.\nKατά τη διάρκεια ελέγχου στο πλοίο από στελέχη του λιμενικού διαπιστώθηκαν παραβιασμένοι χώροι ενώ είχαν προκληθεί υλικές ζημιές. Επίσης, από το μηχανοστάσιο είχαν αποσπαστεί εξαρτήματα, ενώ στη γέφυρα του πλοίου είχε γίνει απόπειρα αφαίρεσης ναυτιλιακού εξοπλισμού. Τρεις συλλήψεις


Ευρυτανικός Παλμός. Εβδομαδιαία εφημερίδα Ευρυτανίας. Καρπενήσι. Ειδήσεις Ρεπορτάζ.: Εγκρίθηκε η παραχώρηση κατά χρήση κτηρίου της Περιφερειακής Ενότητας Ευρυτανίας στο Δήμο Καρπενησίου\nΤο κτήριο αυτό (φωτο), πέτρινο στην κατασκευή του, βρίσκεται έναντι του πρατηρίου υγρών καυσίμων του κ. Τσώνη, στο 1ο χλμ της ΕΟ Καρπενησίου – Λαμίας και τα τελευταία χρόνια μένει ανεκμετάλλευτο. Ο Δήμος Καρπενησίου ζήτησε από την Περιφερειακή Ενότητα να του το παραχωρήσει για το λόγο που προαναφέραμε, και το περιφερειακό συμβούλιο με απόφασή του, ενέκρινε τη 10χρονη δωρεάν παραχώρηση του κτηρίου στο Δήμο Καρπενησίου.


Αρχική Ενημέρωση Διάλεξη με θέμα: Λογοτεχνική κριτική και Τύπος\nΣτο πλαίσιο των δωρεάν διαδικτυακών εκδηλώσεων του Εργαστηρίου Διαχρονικής Μελέτης της Ελληνικής Γλώσσας και Γραμματείας, για το ακαδημαϊκό έτος 2020-2021, σας ενημερώνουμε ότι την Παρασκευή, 26.02.2021 και ώρα 19:00, θα πραγματοποιηθεί η διαδικτυακή ομιλία των Νίκου Μπακουνάκη και Βαγγέλη Χατζηβασιλείου, με θέμα Λογοτεχνική κριτική και Τύπος, με τη χρήση της πλατφόρμας zoom (σε όσους έχουν εγγραφεί θα αποσταλεί ηλεκτρονικά ο οικείος σύνδεσμος).\nO Nίκος Μπακουνάκης (Πάτρα, 1956), καθηγητής του Τμήματος Επικοινωνίας, Μέσων και Πολιτισμού στο Πάντειο Πανεπιστήμιο, σπούδασε στη Νομική Σχολή Αθηνών και στην École des Hautes Études en Sciences Sociales του Παρισιού, απ’ όπου αναγορεύθηκε διδάκτορας. Αρθρογράφησε για χρόνια στις εφημερίδες Το Βήμα και Το Βήμα της Κυριακής, στο οποίο διατέλεσε αρχισυντάκτης, δημιουργώντας το 1997 το ένθετο «Βιβλία». Είναι μέλος της ΕΣΗΕΑ και συγγραφέας βιβλίων και μελετών σε θέματα κοινωνικής ιστορίας, ιστορίας των ιδεών και των πολιτιστικών φαινομένων, και δημοσιογραφίας. Έχει συμμετάσχει σε πολυάριθμα συνέδρια και έχει τιμηθεί από ποικίλους φορείς. Ακόμη, πραγματοποίησε έρευνα σε Πανεπιστήμια του Ηνωμένου Βασιλείου και των ΗΠΑ, υπήρξε μέλος πολλών επιτροπών και δίδαξε σε διάφορα Ιδρύματα. Από τις εκδόσεις Πόλις κυκλοφορεί η μελέτη του Δημοσιογράφος ή ρεπόρτερ: Η αφήγηση στις ελληνικές εφημερίδες 19ος-20ός αι. (2014, Κρατικό Βραβείο Μαρτυρίας – Χρονικού και Βραβείο Ουράνη της Ακαδημίας Αθηνών) και επίκειται η κυκλοφορία του βιβλίου του Όταν έπεσα στο μελανοδοχείο.\nΟ Βαγγέλης Χατζηβασιλείου (Αθήνα, 1959) σπούδασε Πολιτικές Επιστήμες και Οικονομικά της Περιφέρειας. Υπήρξε κριτικός λογοτεχνίας στην Αυγή, συνεργάστηκε με τις εφημερίδες Πρώτη και Καθημερινή και εργάστηκε για χρόνια στην Ελευθεροτυπία, διατελώντας παράλληλα μέλος της συντακτικής ομάδας του ενθέτου “Βιβλιοθήκη”. Υπήρξε υπεύθυνος, με την Κατερίνα Σχινά, της εκπομπής «Βιβλία στο κουτί» (ΕΤ1), ενώ τα τελευταία χρόνια συνεργάζεται με το Βήμα της Κυριακής και με την εκπομπή «Βιβλιοβούλιο» του Μανώλη Πιμπλή στην Τηλεόραση της Βουλής, ως κριτικός λογοτεχνίας, και με το Αθηναϊκό-Μακεδονικό Πρακτορείο Ειδήσεων, ως συντάκτης βιβλίου. Είναι μέλος της συντακτικής ομάδας του ηλεκτρονικού περιοδικού Ο αναγνώστης και συνεργάτης της μηνιαίας επιθεώρησης Books’ Journal. Έχει δημοσιεύσειδοκίμια, κριτικές και μελέτες σε λογοτεχνικά περιοδικά και συλλογικούς τόμους και έχει επιμεληθεί ανθολογίες πεζογραφίας και ποίησης. Από τις εκδόσεις Πόλις κυκλοφορεί το βιβλίο του Η κίνηση του εκκρεμούς. Άτομο και κοινωνία στη νεότερη ελληνική πεζογραφία: 1974-2017 (2018), που απέσπασε το Κρατικό Βραβείο Δοκιμίου και Κριτικής (2019).\nΠροηγούμενο άρθροΤα καλυτέρα Πανεπιστήμια στον κόσμο για να σπουδάσεις Ψυχολογία!\nΕπόμενο άρθροOnline Σεμινάριο: Δυσορθογραφία, Δυσγραφία: Αντιμετώπιση, Διαχείριση και Υποστήριξη


ΔΗΜΟΦΙΛΗ | Άσθμα, μια βασανιστική ασθένεια της εποχής μας\nΑΡΧΙΚΗ / ΔΗΜΟΦΙΛΗ / Άσθμα, μια βασανιστική ασθένεια της εποχής μας\nΑνάλογα με το ποιο βιβλίο έχουμε διαβάσει θα δούμε ότι το άσθμα είναι αναφυλακτική ή αλλεργική εκδήλωση και οφείλεται στην επίδραση κάποιας αλλεργιογόνου ουσίας. Αλλού γίνεται λόγος για άσθμα βρογχικό, καρδιακό, νευρικό, πεπτικό ή δυσπεπτικό, ανατομικό που οφείλεται σε ρινικές ατέλειες ή από την οσμή διάφορων ουσιών. Όπως και να το διαβάσουμε, δε χρειάζεται να βγάλουμε συμπεράσματα πάνω στην επιστημονική ονοματολογία.\nΑυτό που μας ενδιαφέρει είναι ότι το άσθμα είναι ένα σύνολο βασανιστικών φαινομένων για τον ασθενή που οφείλονται στο σπασμό των μικρών βρόγχων, δηλαδή στα τελευταία κλαδάκια του αναπνευστικού δέντρου. Μιλάμε για βασανιστικά ή και δραματικά φαινόμενα, ποια είναι όμως αυτά; Πως καταλαβαίνουμε ότι πρόκειται για άσθμα και όχι για δύσπνοια; Πολύ απλά ξεχωρίζουμε το πρόβλημα.\nΌταν υπάρχει δυσχέρεια κατά την εισπνοή είναι δύσπνοια, ενώ το άσθμα χαρακτηρίζεται κυρίως από την αδυναμία εκπνοής.\nΣυνήθως ο παροξυσμός του άσθματος επέρχεται κατά τη διάρκεια της νύχτας. Ο ασθενής ενώ κοιμήθηκε ήρεμα, ξυπνάει απότομα με ένα τρομερό αίσθημα πνιγμού και βάρους στο στήθος. Τρέχει στο παράθυρο και κάνει αγώνα να αναπνεύσει. Στο πρόσωπό του διαγράφεται η αγωνία. Το πρόσωπο είναι κυανωτικό, οι κινήσεις του σπασμωδικές, εκδηλώνουν όλο το μαρτύριο.\nΗ κρίση διαρκεί αρκετά λεπτά ή και επαναλαμβάνεται πιο ελαττωμένη και τέλος ο ασθενής επανέρχεται στο φυσιολογικό ρυθμό αναπνοής. Οι παροξυσμοί στην αρχή της πάθησης δεν είναι συχνοί, με τον καιρό όμως πυκνώνουν. Εκτός από αυτή τη μορφή του άσθματος, υπάρχει και το λεγόμενο καταρροϊκό άσθμα, του οποίου η δυσπνοϊκές εκδηλώσεις είναι λιγότερο έντονες, αλλά σχεδόν συνεχείς.\nΟ ασθενής έχει συριστική αναπνοή και αποφεύγει να κουράζεται ή να κινείται, γιατί ο παραμικρός κόπος προκαλεί έκρηξη ασθματικής κρίσης. Αυτή είναι η χρόνια ασθματική βρογχίτιδα, που χαρακτηριστικό της είναι η μόνιμη δύσπνοια. Τώρα, όσον αφορά την αιτιολογική θεραπεία του άσθματος, πρέπει να είναι αποκλειστικά έργο του ειδικού ιατρού. Επίσης είναι δυνατό να συγχυστεί η κρίση του άσθματος με κρίση στηθάγχης, αορτίτιδα ή άλλες ασθένειες που μπορούν να δώσουν κλινική εικόνα παρόμοια με την εικόνα του ασθματικού παροξυσμού.\nΟπωσδήποτε, πρέπει να πούμε ότι το αλλεργικό άσθμα είναι το λεγόμενο «γνήσιο άσθμα», ενώ το άλλο που οι παροξυσμοί προκαλούνται από καρδιοπάθειες, βρογχίτιδες, βρογχιεκτασίες κ.α., λέγεται συμπτωματικό ή ψευδές άσθμα. Ακόμα δεν υπάρχει θεραπεία για το άσθμα, αλλά με διάφορα φάρμακα, πάντα με ιατρική συνταγή, μπορούν να μειωθούν τα συμπτώματα ή και να εξαλειφθούν.\nΚάποιες οδηγίες που θα μπορούσε κανείς να δώσει είναι να προσέξει ο ασθενής τις αλλεργίες του, όπως τις διάφορες τροφές, τη γύρη, τα διάφορα κατοικίδια, τη μούχλα που προέρχεται από την υγρασία κ.α.. Να έχετε σε έλεγχο τη σκόνη, να ανοίγετε τα παράθυρά σας για να απομακρύνετε έντονες ή δυσάρεστες μυρωδιές, όπως τον καπνό του τσιγάρου. Εννοείται βέβαια ότι δεν πρέπει να καπνίζετε.\nΜην αγνοείτε τα πρώτα σημάδια της κρίσης του άσθματος, ακόμα και αν σας φαίνονται στην αρχή ήπια, όπως η δύσπνοια, ο βήχας ή η πιο γρήγορη αναπνοή.


Γραφεία Τελετών - ΒΛΑΧΟΣ ΚΩΝΣΤΑΝΤΙΝΟΣ - Επαγγελματικός Κατάλογος Finditnow.gr\nΑρχική » Θεσσαλονίκη » Επαγγελματίες » Γραφεία Τελετών » ΒΛΑΧΟΣ ΚΩΝΣΤΑΝΤΙΝΟΣ\nΑρχές του 1970. Το όραμα του παππού Κωνσταντίνου να διαφοροποιηθεί από τα γραφεία τελετών της εποχής και να δημιουργήσει ένα πρότυπο γραφείο τελετών, γίνεται πραγματικότητα. Αρκετές δεκαετίες αργότερα, τα παιδιά και τα εγγόνια του συνεχίζουν να κρατούν άσβεστο το όραμά του, με την επωνυμία «Βλάχος Κωνσταντίνος» να συντροφεύει από τότε κάθε προσωπική σας στιγμή με σεβασμό και αγάπη προς τα αγαπημένα σας πρόσωπα. Μέσα σε καιρούς «δύσβατους» και γκρίζους, είμαστε εδώ να σας στηρίξουμε στις δύσκολες στιγμές και να σας υποδεχτούμε στην οικογένειά μας. Εμπιστοσύνη, φροντίδα, ενδιαφέρον, σιγουριά. Ένα όνειρο που κλείνει 45 χρόνια ζωής, μία υπόσχεση που παραμένει αναλλοίωτη. «Θα είμαστε δίπλα σας»\nΕπισκεφθεί μας και ενημερωθείτε για τις ειδικές προσφορές μας.\nREST IN FASHION 2\nΕΝΑ ΑΠΟ ΤΑ ΚΑΛΥΤΕΡΑ CONCEPT ΠΟΥ ΕΧΟΥΝ ΠΟΤΕ ΓΙΝΕΙ.... Η ΑΙΣΘΗΣΗ ΤΩΝ ΠΑΝΕΜΟΡΦΩΝ ΜΟΝΤΕΛΩΝ ΜΕ ΜΙΑ ΠΕΝΘΙΜΗ ΑΥΡΑ....\nPosted by Teletongrafeio -Βλάχος Κωνσταντίνος Ο.Ε- Διεθνή Γραφεία Τελετών on 2012 m. rugsėjo 4 d., antradienis\nΕπισκέψεις 189 φορές, 1 Επισκεφθείτε σήμερα\nΠροηγούμενη Clean Center\nΕπόμενη ΜΟΥΡΟΥΤΣΟΥ ΙΩΑΝΝΑ


Το όνομα βαρύ σαν ιστορία, πρέπει να μπορείς να το σηκώσεις - Politis Online\nΤο όνομα βαρύ σαν ιστορία, πρέπει να μπορείς να το σηκώσεις\nΑπό Γιάννης Πολίτης Δημοσιεύτηκε στις 1 Απριλίου 2019\nΟι ευκαιρίες δεν είναι πουθενά ίσες για όλους τους ανθρώπους. Σε καμιά χώρα του κόσμου και σε κανένα επάγγελμα. Όταν είσαι από ψηλή γενιά και από μεγάλο τζάκι έχεις προβάδισμα. Η καταγωγή και το ηχηρό όνομα του πατέρα ή της μητέρας κατά περίπτωση, είναι σπουδαίος βατήρας στην εκκίνηση.\nΟ γόνος ξεκινάει με ένα τεράστιο άλμα που ο αυτοδημιούργητος όταν βρεθεί δίπλα του χρειάζεται να καταβάλει δεκαπλάσια προσπάθεια για να τον συναντήσει κάπου στη διαδρομή. Αυτή είναι η ζωή αυτοί είναι οι άνθρωποι. Και συμβαίνει σε όλα τα επαγγέλματα.\nΤο όνομά όμως αποκτά πολλαπλάσια αξία όταν πρόκειται για επαγγέλματα ή δραστηριότητες που ανήκουν στη δημόσια σφαίρα. Τα παιδιά των πολιτικών, των μεγάλων δημιουργών, τραγουδιστών, των μεγάλων ηθοποιών, των γνωστών δημοσιογράφων, των μεγαλογιατρών, των μεγαλοδικηγόρων, των αρχιτεκτόνων και των μηχανικών που έχουν αφήσει έργο, προφανώς ξεκινούν από ένα πολύ ψηλό σκαλοπάτι στην κοινωνική και επαγγελματική ιεραρχία. Μέχρις εδώ συμφωνούμε όλοι, γιατί είναι πράγματα γνωστά και έχουμε παραδείγματα.\nΓια να διατηρηθείς όμως σ’ αυτό το ψηλό σκαλοπάτι που σου κληροδοτήθηκε πρέπει να μπορείς. Υπάρχουν άπειρες περιπτώσεις καλοζωισμένων παιδιών ,που όχι μόνο δεν κατάφεραν να διατηρήσουν το όνομα και την κοινωνική και οικονομική προίκα που παρέλαβαν αλλά τα διέλυσαν σε πολύ σύντομο χρονικό διάστημα. Υπάρχει και μία άλλη κατηγορία. Η ενδιάμεση. Είναι αυτοί που παρέμειναν στο στίβο, ως χρυσές μετριότητες αλλά η βαριά σκιά του ονόματος που κληρονόμησαν τους οδηγεί μοιραία σε μια καθημερινή άδικη σύγκριση με τους ανθρώπους του επαγγελματικού τους περιβάλλοντος. «Καλός είναι αυτός, αλλά δεν πρόκειται να φθάσει τον πατέρα του» Αυτή ακριβώς την κατηγορία αντιπροσωπεύει η λαϊκή ρήση που λέει ‘’κάτω από τον πλάτανο χορτάρι δεν φυτρώνει ‘’.\nΥπάρχει και μία τρίτη, λαμπρή κατηγορία. Άνθρωποι με ισχυρούς ή πλούσιους γονείς, οι οποίοι έκτισαν την δική τους ιστορία και προχώρησαν ένα ή περισσότερα βήματα πιο πέρα από εκεί που ξεκίνησαν. Όποιος δεν το παραδέχεται είναι κομπλεξικός . Έχω γνωρίσει πολλούς τέτοιους και έχω παρακολουθήσει προσεκτικά τη διαδρομή τους. Γιατί πράγματι υπάρχουν και είναι άδικο να βάζουμε στο ίδιο τσουβάλι όλα τα παιδιά των επωνύμων. Και εγώ μπορώ να το λέω, χωρίς φόβο και πάθος γιατί κατάγομαι από φτωχή αγροτική οικογένεια. Πιο ταπεινή καταγωγή δεν γίνεται .Ένα τρανταχτό παράδειγμα, το πιο συμβολικό ίσως αυτής της κατηγορίας, είναι η πορεία του Ανδρέα Παπανδρέου. Ξεπέρασε τον πατέρα του, τον θρυλικό γερό της Δημοκρατίας.\nΦοβάμαι ότι η Μυρσίνη Λοΐζου δεν εντάσσεται σε καμία από αυτές τις κατηγορίες. Μέχρι την ηλικία που βρίσκεται δεν μπόρεσε, ή δεν θέλησε να διακριθεί σε κάτι. Κουβαλάει ένα όνομα βαρύ σαν ιστορία και μ’ αυτό περνάει τη ζωή της. Ίσως αυτό να είναι επιλογή της. Είναι απολύτως θεμιτό να θέλει κάποιος να ζει από τα δικαιώματα μεγάλων μουσικών δημιουργιών του πατέρα του. Αυτό είναι νόμιμη κληρονομιά. Αλλά να παίρνεις επί πεντέμισι χρόνια τη σύνταξη της νεκρής μητέρας σου, ενώ είσαι η κόρη του Λοΐζου είναι βαρύ.\nΑυτό που συνέβη είναι από τις περιπτώσεις που με κάνουν να λυπάμαι τους πολιτικούς αρχηγούς. Πληρώνουν την μανία και τις κακές συμβουλές των επιτελείων τους να αναζητούν παιδιά ανθρώπων που έχουν γράψει ιστορία για να τους περιφέρουν στις εξέδρες, ως σύμβολα του παρελθόντος. Εντελώς λάθος ο σχεδιασμός. Παλιομοδίτικος και αναποτελεσματικός. Άσε που πρόκειται για την αποθέωση της οικογενειοκρατίας, την οποία καταγγέλει η Αριστερά ως παθογένεια της δεξιάς, ενώ είναι παθογένεια όλου του συστήματος.\nΑπό την άλλη όμως, όσο ανόητο και να είναι ένα παιδί που κουβαλάει ένα βαρύ όνομα, έχει στοιχειώδη ευθύνη απέναντι στον αρχηγό τον τιμάει με την πρότασή του να μπει στην πρώτη γραμμή. Όταν έχεις και σκελετούς στην ντουλάπα λες «Ευχαριστω κύριε πρόεδρε για την τιμή αλλά δεν μπορώ να υπηρετήσω αυτό που μου ζητάτε για λόγους προσωπικούς». Δεν γίνεται να παίρνεις σύνταξη που δεν σου ανήκει στα μουλωχτά και να θέλεις να γίνεις και ευρωβουλευτής .\nΑκούω πολλούς να λένε ότι θα έπρεπε τα επιτελεία των αρχηγών να κάνουν φύλλο και φτερό τις ζωές των υποψηφίων πριν τους τοποθετήσουν. Αυτό πράγματι γίνεται σε ένα βαθμό. Αλλά, πρώτον δεν είναι πράκτορες τα στελέχη κομμάτων για να βρουν τα πάντα και, δεύτερον πού να πάει ο νους τους στην σύνταξη αν δεν τους το σφυρίξει κάποιος. Σε μια περίοδο μάλιστα, που εδώ και 10 χρόνια έχει γίνει πολλές φορές κεντρικό θέμα αυτή η απάτη πολλών γιων και θυγατέρων. Γιατί δεν τολμώ να πιστέψω ότι οι επιτελείς του Μαξίμου γνώριζαν τι είχε συμβεί και το αγνόησαν .\nΤο ηθικό δίδαγμα από αυτήν την ιστορία ,είναι το σοβαρό τραύμα που υπέστη ο ΣΥΡΙΖΑ να γίνει μάθημα στο πολιτικό σύστημα. Να τελειώσει κάποτε αυτή η μπούρδα με την αναζήτηση γόνων με ιστορικά ονόματα που θα μπαίνουν στην μαρκίζα των ψηφοδελτίων . Κανείς ψηφοφόρος δεν γοητεύεται επειδή ο γιος και η κόρη του τάδε ή του δείνα πολιτεύονται. Η νέα εποχή απαιτεί ανθρώπους με κοινωνική και επαγγελματική παρουσία. Πρόσωπα που έχτισαν συχνά από το μηδέν, την δική τους ιστορία μέσα από δύσκολες διαδρομές. Αυτοί αξίζουν και την ψήφο και το χειροκρότημα. Το «τα βρήκα έτοιμα, περνάω καλά κι επειδή έχω βαρύ όνομα ψηφίστε», δεν πείθει κανέναν.Ακόμη και να έπειθε ακόμη, κάποιους λίγους, έκαψε οριστικά το εγχείρημα η Μυρσίνη Λοΐζου\nΓιάννης ΠολίτηςΜυρσίνη Λοΐζου\n«Μας έλεγαν, πηγαίνετε στη Ραφήνα να βρείτε τάφο»